hotchpotch/miracl-hf-unified huggingface dataset:
পান-ছেন-ব্সোদ-নাম্স-গ্রাগ্স-পা
পান-ছেন-ব্সোদ-নাম্স-গ্রাগ্স-পা () (১৪৭৮-১৫৫৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চদশ দ্গা'-ল্দান-খ্রি-পা বা প্রধান ছিলেন।
পান-ছেন-ব্সোদ-নাম্স-গ্রাগ্স-পা ১৪৭৮ খ্রিষ্টাব্দে তিব্বতের ল্হো-খা অঞ্চলে জন্মগ্রহণ করেন। তিনি লাস-ছেন-পো-ব্সোদ-নাম্স-ব্ক্রা-শিস () নামক বৌদ্ধভিক্ষুর নিকট শিক্ষার্থীর শপথ গ্রহণ করেন। তিনি ল্হো-খা অঞ্চলের র্ত্সে-থাং বৌদ্ধবিহারে ধর্মশিক্ষা গ্রহণ করেন। এছাড়া তিনি গ্যা-ব্জাং অঞ্চলে ছোস-র্জে-দ্বাগ্স-পো-রাব-'ব্যাম্স-পা
() নামক বৌদ্দভিক্ষুর নিকট শিক্ষালাভ করেন। ষোল বছর বয়সে সেরা বৌদ্ধবিহারে দোন-য়োদ-দ্পাল-ল্দান (), গ্ন্যাল-স্তোন-দ্পাল-'ব্যোর-ল্হুন-গ্রুব () ও থোন-পা-ম্খাস-ব্ত্সুন-য়োন-তান-র্গ্যা-ম্ত্শো ) নামক বৌদ্ধভিক্ষুর নিকট অভিসময়ালঙ্কার, মধ্যমক, অভিধর্মকোশ, প্রমাণবর্ত্তিকা ও বিনয় সবন্ধে শিক্ষালাভ করেন।কুড়ি বছর বয়সে তিনি 'ওদ-না-ব্লা-মা-সাংস-র্গ্যাস-ব্জাং-পো () নামক ভিক্ষুর নিকট ভিক্ষুর শপথ গ্রহণ করেন। সাতাশ বছর বয়সে তিনি গ্যুতো মহাবিদ্যালয়ে ভর্তি হয়ে তিন বছর ধরে স্লোব-দ্পোন-ছোস-ল্দান-ব্লো-গ্রোস () নামক তন্ত্রসাধকের নিকট তন্ত্রশিক্ষা করেন।
চৌত্রিশ বছর বয়সে পান-ছেন-ব্সোদ-নাম্স-গ্রাগ্স-পা গ্যুতো মহাবিদ্যালয়ে অধ্যাপনার কাজে যোগ দেন এবং সাতচল্লিশ বছর বয়সে অবসর নেন। পরের বছর দ্গে-'দুন-র্গ্যা-ম্ত্শো তাঁকে দ্রেপুং বৌদ্ধবিহারের প্রধান হিসাবে নির্বাচন করেন। ১৫২৯ খ্রিষ্টাব্দে দ্গা'-ল্দান বৌদ্ধবিহারের পঞ্চদশ দ্গা'-ল্দান-খ্রি-পা হিসেবে তিনি মনোনীত হন এবং পরবর্তী সাত বছর ধরে তিনি ঐ পদে থাকেন। ছেষট্টি বছর বয়সে তিনি দ্রেপুং বিহার বিশ্ববিদ্যালয়ের প্রধান হিসেবে নিযুক্ত হন ও পরবর্তী চার বছর ঐ পদে থাকেন। এই সময় তিনি ব্সোদ-নাম্স-র্গ্যা-ম্ত্শোকে শিক্ষার্থীর শপথ দান করেন, যিনি পরবর্তীকালে তৃতীয় দলাই লামা হিসেবে পরিচিত হন। উনসত্তর হতে সাতাত্তর বছর বয়স পর্যন্ত পান-ছেন-ব্সোদ-নাম্স-গ্রাগ্স-পা সেরা বৌদ্ধবিহারের প্রধানের পদ অলঙ্কৃত করেন।
পান-ছেন-ব্সোদ-নাম্স-গ্রাগ্স-পা গুহ্যসমাজতন্ত্র, প্রজ্ঞাপারমিতা, মধ্যমক, বিনয়, প্রমাণ ও অভিধর্মকোশের ওপর গ্রন্থ রচনা করেন। তাঁর সমগ্র রচনা ছয়টি খন্ডে সঙ্কলিত হয় এবং তিব্বত ও মঙ্গোলিয়ার প্রধান বৌদ্ধ বিদ্যালয়গুলিতে পাঠ্যপুস্তক হিসেবে পড়ানো হয়ে থাকে।
আটলান্টিক পাফিন
আটলান্টিক পাফিন ('), যা পাফিন নামেও পরিচিত হল সামুদ্রিক পাখি প্রজাতির অন্তর্ভুক্ত এবং যা অক পরিবারের অন্তর্ভুক্ত। আটলান্টিক মহাসাগরে আরো দুই ধরনের পাফিনের দেখা মেলে। এদের একটা হল টাফড পাফিন এবন আরেকটি হল হর্নড পাফিন, প্রধানত এদের দেখা মেলে উত্তরপূর্বের প্রশান্ত মহাসাগরে। এরা প্রধানত বড় হয় আইসল্যান্ড, নরওয়ে, গ্রিনল্যান্ড, নিউফাউন্ডল্যান্ড এবং আরো অনেক উত্তর আটলান্টিক দ্বীপপুঞ্জে। এরা বৃহৎ সংখ্যায় এখানে থাকে এবং এদের বিস্তৃতি বহুদুর পর্যন্ত। এটিকে বিপন্ন প্রজাতি বলে সাধারণত ধরা হয় না কিন্তু এরা কিছু সংখ্যায় হ্রাস পেয়েছে বলে অনুমান করা হয়। এই প্রজাতিতে সাধারনত অক প্রজাতির মতন কিছু ন্যায়পরায়ণ ভঙ্গি আছে। সমুদ্রে তারা সমুদ্রপ্রষ্ঠে সাঁতার কাটে এবন ছোটো ছোটো মাছ তারা খাদ্য হিসেবে গ্রহণ করে। মাছ ধরবার জন্য তারা সমুদ্রের জলে ডাইভ মারে তাদের পাখনার সাহায্যে এবং তাদের পরিচালন সাধ্যতার জন্য তারা তাদের পাখনা ব্যবহার করে থাকে।
টাফটেড পাফেন
টাফটেড পাফেন অথবা ঝুঁটিত্তয়ালা পাফিন হল অপেক্ষাকৃত মাঝারি আকারের সামুদ্রিক পাখি; যা অক পরিবারের অন্তর্ভুক্ত এবং এদের বসবাস উত্তর প্রশান্ত মহাসাগরে।, এর বৈজ্ঞানিক নাম "Fratercula cirrhata" (ফ্রাতেরকুলা চির্‌ড়াতা)।
এটা হল পাফিন প্রজাতির মধ্যে অন্যতম একটি প্রজাতি যা "ফ্রাতেরকুলা" (Fratercula) গণের অন্তর্ভুক্ত এবং এদের অতি সহজেই চেনা যায় তাদের মাথার কাছে হলুদ নুরদাড়ি ও মোটা শক্ত ঠোঁট দেখে।
হর্নড পাফিন
হর্নড পাফিন হল একটি অক প্রজাতির সামুদ্রিক পাখি, এরা অনেকটা আটলান্টিক পাফিনের মতন দেখতে। এই পাফিনের বিল হয় নীচের দিকে হলুদ রঙের এবং ওপরের দিকে লাল রঙের। সমুদ্রে তারা সমুদ্রপ্রষ্ঠে সাঁতার কাটে এবন ছোটো ছোটো মাছ তারা খাদ্য হিসেবে গ্রহণ করে। মাছ ধরবার জন্য তারা সমুদ্রের জলে ডাইভ মারে তাদের পাখনার সাহায্যে এবং তাদের পরিচালন সাধ্যতার জন্য তারা তাদের পাখনা ব্যবহার করে থাকে। এরা অন্যান্য পাফিন্দের সাথেই বাসা করে থাকে পাখি রাজ্যে।
বাদামি গগণবেড়
বাদামি গগণবেড় বা বাদামি পেলিক্যান পেলিক্যানিডি গোত্রের অন্তর্গত এক প্রজাতির বড় আকারের পাখি। এদের মূল আবাস উত্তর ও দক্ষিণ আমেরিকা মহাদেশ জুড়ে। এরা দক্ষিণ ও পশ্চিম যুক্তরাষ্ট্রের উপকূলীয় অঞ্চলের বহুল পরিচিত এক পাখি। প্রজনন মৌসুমমে প্রশান্ত মহাসাগরের পূর্ব উপকূলের ক্যালিফোর্নিয়া থেকে চিলি এবং আটলান্টিক মহাসাগরের দক্ষিণ ক্যারোলিনা থেকে ওয়েস্ট ইন্ডিজ হয়ে ভেনিজুয়েলা পর্যন্ত এদের দেখা মেলে। এছাড়া অপ্রজননকালীন সময়ে কানাডা থেকে তিয়েররা দেল ফুয়েগো পর্যন্ত এদের দেখা যায়। পশ্চিম গোলার্ধে যে তিন প্রজাতির গগণবেড় দেখা যায়, তার মধ্যে এই প্রজাতিটি একটি। সকল গগণবেড়ের মধ্যে যে দু'টি প্রজাতি পানিতে ডাইভ দিয়ে খাবার সংগ্রহ করে, বাদামি গগণবেড় তার একটি।
ছোস-স্ক্যোং-র্গ্যা-ম্ত্শো
ছোস-স্ক্যোং-র্গ্যা-ম্ত্শো () (১৪৭৩-১৫৩৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ষোড়শ দ্গা'-ল্দান-খ্রি-পা বা প্রধান ছিলেন।
ছোস-স্ক্যোং-র্গ্যা-ম্ত্শো তিব্বতের দ্বু-স্তোদ-র্গ্যা-রা-ম্গুর () নামক স্থানে ১৪৭৩ খ্রিষ্টাব্দে জন্মগ্রহণ করেন। কম বয়সে তিনি ব্রাগ-দ্বার নামক স্থানে সূত্র ও তন্ত্র সম্বন্ধে শিক্ষালাভ করেন। পরবর্তীকালে লাসা শহরের তন্ত্র মহাবিদ্যালয়ে র্গ্যুদ-ছেন-শেস-রাব-ব্জাং-পো নামক তন্ত্রসাধকের নিকট তিনি উচ্চমার্গের তন্ত্র শিক্ষা করেন। শিক্ষালাভের শেষে তিনি ঐ প্রতিষ্ঠানে ও দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ে অধ্যাপনা করেন। ১৫৩৫ খ্রিষ্টাব্দে তিনি দ্গা'-ল্দান বৌদ্ধবিহারের ষোড়শ দ্গা'-ল্দান-খ্রি-পা হিসেবে মনোনীত হন এবং পাঁচ বছর ঐ পদে থাকেন।
র্দো-র্জে-ব্জাং-পো
র্দো-র্জে-ব্জাং-পো () (১৪৯১-১৫৫৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সপ্তদশ দ্গা'-ল্দান-খ্রি-পা বা প্রধান ছিলেন।
র্দো-র্জে-ব্জাং-পো ১৪৯১ খ্রিষ্টাব্দে তিব্বতের খাম্স অঞ্চলের মি-ন্যাগ নামক স্থানে জন্মগ্রহণ করেন। যৌবনে তিনি মধ্য তিব্বত যাত্রা করে সেরা বিহারে তন্ত্র, সূত্র, কাব্য ও ব্যাকরণ সম্বন্ধে শিক্ষালাভ করেন। পরবর্তীকালে তিনি সেরা বৌদ্ধবিহার বিশ্ববিদ্যালয়ের সেরা স্মাদ মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৫৩৯ খ্রিষ্টাব্দে তিনি দ্গা'-ল্দান বৌদ্ধবিহারের সপ্তদশ দ্গা'-ল্দান-খ্রি-পা হিসেবে মনোনীত হন এবং আট বছর ঐ পদে থাকেন। ১৫৪৬ খ্রিষ্টাব্দে তিনি স্ন্যে-থাং নামক স্থানে ব্দে-বা-চান বৌদ্ধবিহারে বসবাস শুরু করেন। ১৫৫৪ খ্রিষ্টাব্দে থে-বো এবং ল্দান-মা নামক দুইটি স্থানের অধিবাসীদের মধ্যে বিবাদের মধ্যস্থতার সময় তাঁর মস্তকে প্রস্তরখন্ডের আঘাতে তিনি মৃত্যুবরণ করেন।
রিমি সেন
রিমি সেন (জন্ম শুভমিত্র সেন; ২১ সেপ্টেম্বর ১৯৮১) হলেন একজন ভারতীয় জনপ্রিয় চলচ্চিত্র অভিনেত্রী। মূলত তিনি বলিউডের চলচ্চিত্রে অভিনয় করে থাকেন। তিনি ২০০২ সালের তেলেগু চলচ্চিত্র "নি থডু কাভালী"-তে অভিনয়ের মাধ্যমে আত্মপ্রকাশ করলেও নায়িকা হিসেবে ২০০৩ সালের জনপ্রিয় ব্যাবসাফল চলচ্চিত্র "হাঙ্গামা" তে অভিনয় করেন। এছাড়াও রিমির বলিউডের জনপ্রিয় চলচ্চিত্র ধুম সিরিজের প্রথম ২টি চলচ্চিত্রে অভিনয় করেন।
সেন কলকাতায় শুভমিত্র সেন নাম নিয়ে পশ্চিমবঙ্গে জন্মগ্রহণ করেন। ১৯৯৮ সালে তিনি বিদ্যা ভারতী বালিকা উচ্চ বিদ্যালয় থেকে তার স্কুল জীবন শেষ করেন। এছাড়াও তিনি কলকাতা বিশ্ববিদ্যালয় থেকে ব্যাবসায় শিক্ষা বিভাগ থেকে স্নাতকোত্তর ডিগ্রি সম্পন্ন করেন।
ভারতের রাজ্য পাখিসমূহের তালিকা
এটি ভারতের বিভিন্ন রাজ্যের পাখির তালিকা:
অর্জুনা রানাতুঙ্গা
অর্জুনা রানাতুঙ্গা (, ; জন্ম: ১ ডিসেম্বর, ১৯৬৩) গামপাহায় জন্মগ্রহণকারী শ্রীলঙ্কার বিশিষ্ট রাজনীতিবিদ, সাবেক আন্তর্জাতিক ক্রিকেটার ও ক্রিকেট প্রশাসক। ১৯৯০-এর দশকে অধিকাংশ সময়ই শ্রীলঙ্কা জাতীয় ক্রিকেট দলকে নেতৃত্ব দিয়েছেন। তাঁর অধিনায়কত্বে শ্রীলঙ্কা ক্রিকেট দল ১৯৯৬ সালের ক্রিকেট বিশ্বকাপ শিরোপা জয় করে। তিনি মূলতঃ বামহাতি ব্যাটসম্যান হিসেবেই মাঠে নামতেন। তবে, মাঝে-মধ্যে মিডিয়াম পেস বোলিং করতেন। বর্তমানে তিনি কালুতারা জেলা থেকে জাতীয় সংসদে প্রতিনিধিত্ব করছেন।
কলম্বোর উত্তরাঞ্চল থেকে বিশ মাইল দূরবর্তী গামপাহা শহরে রানাতুঙ্গা জন্মগ্রহণ করেন। ভাইয়েরা সবাই কলম্বোর আনন্দ কলেজে পড়াশোনা করেছেন। মা ছিলেন একজন শিক্ষিকা। বিদ্যালয়ে থাকাকালীন সময়েই তিনি ক্রিকেট বিষয়ে আগ্রহী হয়ে উঠেন। আনন্দ কলেজের হয়ে জুনিয়র ও সিনিয়র - উভয় পর্যায়ের দলেই ক্রিকেট খেলেন।
১৯৮১ সালে আঠারো বছর বয়সে প্রথম-শ্রেণীর ক্রিকেটে অভিষেক ঘটে তাঁর। পরের বছরই শ্রীলঙ্কা ক্রিকেট দল টেস্ট ক্রিকেট খেলার মর্যাদা পায়। দলের প্রথম খেলায় তিনি অংশগ্রহণ করেছিলেন। ঐ খেলায় তিনি প্রথম শ্রীলঙ্কান ক্রিকেটার হিসেবে অর্ধ-শতক করেছিলেন।
১৯৮৩ সালে জাতীয় দলে অংশগ্রহণের মাধ্যমে আন্তর্জাতিক ক্রিকেট অঙ্গনে প্রবেশ ঘটে রানাতুঙ্গার। তখন শ্রীলঙ্কা দল আন্তর্জাতিক ক্রিকেটে নবাগত ছিল ও প্রতিষ্ঠিত দলগুলোর বিপক্ষে তেমন সুবিধা করতে পারতো না। মাঝারিসারির ব্যাটসম্যান হিসেবে শ্রীলঙ্কার ব্যাটিংয়ে গুরুত্বপূর্ণ খেলোয়াড়ের ভূমিকা পালন করেন। ১৯৯০-এর দশকের মধ্যভাগে একদিনের আন্তর্জাতিক ও টেস্ট ক্রিকেটে শ্রীলঙ্কা দল আক্রমণধর্মী দলে রূপান্তরিত হয়। তন্মধ্যে গুরুত্বপূর্ণ বিষয় ছিল ১৯৯৬ সালের ক্রিকেট বিশ্বকাপে শিরোপা অর্জন। দূর্বল দলকে বিশ্ব চ্যাম্পিয়নের মর্যাদাপ্রাপ্তিতে শ্রীলঙ্কার ক্রিকেট ইতিহাসে রানাতুঙ্গার ভূমিকা অপরিসীম। কিন্তু কিছু কিছু ক্ষেত্রে তাঁর ভূমিকা বিতর্কের সৃষ্টি করে।
জুন, ২০০০ সালে তিনি শ্রীলঙ্কা দলের হয়ে শততম টেস্ট খেলায় অংশগ্রহণ করেন। এরফলে তিনি শ্রীলঙ্কার ক্রিকেট ইতিহাসে একমাত্র খেলোয়াড়রূপে শততম টেস্ট খেলার অধিকারী হন। কিন্তু পূর্বেকার বছরে ইংল্যান্ডে অনুষ্ঠিত বিশ্বকাপে দলের বাজে ফলাফলে ২০০০ সালে জাতীয় দল থেকে অধিনায়কত্ব হারান। একই বছর উইজডেন কর্তৃপক্ষ তাঁকে বর্ষসেরা ক্রিকেটারের পুরস্কারে ভূষিত করে।
২০০১ সালে ক্রিকেট খেলা থেকে অবসর গ্রহণের পর রানাতুঙ্গা শ্রীলঙ্কার ক্রিকেট প্রশাসনে সর্বাপেক্ষা প্রভাবশালী ব্যক্তিত্বে পরিণত হন। পাশাপাশি রাজনৈতিক অঙ্গনেও প্রবেশ করেন তিনি। পিপল’স অ্যালায়েন্স দলে যোগ দেন ও শ্রীলঙ্কার সংসদ নির্বাচনে বিজয়ী হন। শুরুতে তিনি পর্যটন বিষয়ক উপ-মন্ত্রীর দায়িত্ব পালন করেন। পরবর্তীতে ২০০৮ সালের ডিসেম্বর মাস পর্যন্ত শ্রীলঙ্কা ক্রিকেটের সভাপতি হিসেবে আসীন ছিলেন। এরপর ২০১০ সালে ডেমোক্র্যাটিক ন্যাশনাল অ্যালায়েন্স দলে যোগ দেন।
ভারতের রাজ্য প্রাণীসমূহের তালিকা
এটি ভারতের বিভিন্ন রাজ্যের প্রাণীর তালিকা
ভারতে এই প্রাণীগুলো বিপন্ন আর কিছু প্রানীদের নিয়ে কাজ চলছে।
র্গ্যাল-ম্ত্শান-ব্জাং-পো
র্গ্যাল-ম্ত্শান-ব্জাং-পো () (১৪৯৭-১৫৪৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের অষ্টাদশ দ্গা'-ল্দান-খ্রি-পা বা প্রধান ছিলেন।
র্গ্যাল-ম্ত্শান-ব্জাং-পো ১৪৯৭ খ্রিষ্টাব্দে তিব্বতের ব্যে-রি-স্তাগ-র্ত্সে () নামক অঞ্চলের স্তাগ-গি-গ্রোং () নামক স্থানে জন্মগ্রহণ করেন। ধর্মশিক্ষার পর তিনি দ্গা'-ল্দান বৌদ্ধবিহার বিশ্ববিদ্যালয়ে অধ্যাপনা করেন। ১৫৪৬ খ্রিষ্টাব্দে তিনি দ্গা'-ল্দান বৌদ্ধবিহারের অষ্টাদশ দ্গা'-ল্দান-খ্রি-পা হিসেবে মনোনীত হন। এই সময়কালে তিনি ঐ বৌদ্ধবিহারের বিখ্যাত সোনার ছাদের সংস্কার করেন।
ঙ্গাগ-দ্বাং-ছোস-গ্রাগ্স (উনবিংশ গানদেন ত্রিপা)
ঙ্গাগ-দ্বাং-ছোস-গ্রাগ্স () (১৫০১-১৫৫১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ঊনবিংশ দ্গা'-ল্দান-খ্রি-পা বা প্রধান ছিলেন।
ঙ্গাগ-দ্বাং-ছোস-গ্রাগ্স ১৫০১ খ্রিষ্টাব্দে তিব্বতের স্তোদ-লুং-ম্দা'ই-দ্ঙ্গোস-গ্ঝি () নামক স্থানে জন্মগ্রহণ করেন। নয় বছর বয়সে তিনি শিক্ষার্থীর শপথ ও উনিশ বছর বয়সে তিনি ভিক্ষুর শপথ গ্রহণ করেন। পরবর্তীকালে তিনি গ্যুতো মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৫৪৮ খ্রিষ্টাব্দে দ্গা'-ল্দান বৌদ্ধবিহারের ঊনবিংশ দ্গা'-ল্দান-খ্রি-পা হিসেবে মনোনীত হন এবং পাঁচ বছর ঐ পদে থাকেন।
ভারতীয় গণ্ডার
ভারতীয় গণ্ডার () ("Rhinoceros unicornis"), অথবা বৃহত্তর এক শৃঙ্গযুক্ত গণ্ডার অথবা ভারতীয় এক শৃঙ্গযুক্ত গণ্ডার গণ্ডার পরিবারের অন্তর্ভুক্ত। এটি অরক্ষিত প্রজাতি এর তালিকাভুক্ত। এই বৃহৎ প্রাণীটি পাওয়া যায় ভারতের ভাগে আসাম, পশ্চিমবঙ্গ এবং নেপালের সংরক্ষিত এলাকায় যেখানে জনসংখ্যায় এরা হিমালয়ের পাদদেশে সীমাবদ্ধ থাকে।
এদের চামড়া বর্মের মতো, মোটা ও অনেকগুলো খাঁজযুক্ত। এদের ঘাড় কাঁধ ও দেহের পাশের চামড়া স্ফীত। এদের মেয়ে গণ্ডারের উচ্চতা ১.৬ মিটার এবং ছেলে গণ্ডারের উচ্চতা ১.৮ মিটার। ইন্দো-গঙ্গা সমভূমিতে আগে এই গণ্ডার বাস করত কিন্তু এদের সংখ্যা ক্রমশ কমে আসছে চোরাশিকারীদের উৎপাতে। এখন সারা ভারতে এই ভারতীয় গণ্ডারের সংখ্যা ৩,০০০ তাদের মধ্যে ২,০০০ গণ্ডারই ভারতের আসামে দেখা যায়।
এটি বিশ্বের পঞ্চম বৃহৎ প্রাণী।
গ্যারেথ বেল
গ্যারেথ ফ্রাঙ্ক বেল (জন্ম: ১৬ ই জুলাই ১৯৮৯) হলেন ওয়েল্‌স্‌ এর একজন ফুটবলার যিনি স্পেনের সর্বোচ্চ স্তরের পেশাদার ফুটবল লীগ প্রতিযোগিতা লা লিগা রিয়াল মাদ্রিদ ফুটবল ক্লাব এর হয়ে খেলেন এবং ওয়েলস খেলেন।
শেখ রাসেল (দ্ব্যর্থতা নিরসন)
শেখ রাসেল বাংলাদেশের অন্যতম প্রধান রাজনৈতিক নেতা শেখ মুজিবুর রহমানের সর্বকনিষ্ঠ পুত্র।
বাংলাদেশের বেতার কেন্দ্রের তালিকা
সর্ব প্রথম বাংলাদেশে রাষ্ট্রীয় মালিকানাধীন বাংলাদেশ বেতারের সম্প্রচার শুরু করে১৬ ডিসেম্ভর, ১৯৩৯ সালে পুরান ঢাকা থেকে। পরবর্তীতে কেন্দ্রটি শাহবাগে স্থানান্তর করা হয়।
মিখাইল বোতভিনিক
মিখাইল মোইসেভিচ বোতভিনিক পিএইচডি (, ;  – May 5, 1995) ছিলেন একজন রাশিয়ান এবং সোভিয়েত ইউনিয়নের গ্র্যান্ডমাস্টার এবং তিনবারের বিশ্বচ্যাম্পিয়ন
সঙ্কটমোচন হনুমান মন্দির
সঙ্কটমোচন হনুমান মন্দির হল ভারতের উত্তরপ্রদেশ রাজ্যের বারাণসী শহরে অবস্থিত একটি হিন্দু মন্দির। এটি হিন্দু দেবতা হনুমানের মন্দির। অসী নদীর তীরে কাশী হিন্দু বিশ্ববিদ্যালয়ের কাছে এই মন্দিরটি অবস্থিত। মন্দিরের বর্তমান স্থাপত্যটি শিক্ষাবিদ, স্বাধীনতা সংগ্রামী তথা কাশী হিন্দু বিশ্ববিদ্যালয়ের প্রতিষ্ঠাতা পণ্ডিত মদনমোহন মালব্যের দ্বারা নির্মিত। হনুমান জয়ন্তী এই মন্দিরের প্রধান উৎসব। এই উৎসব উপলক্ষে দুর্গামন্দিরের নিকটবর্তী দুর্গাকুণ্ড থেকে হনুমান মন্দির পর্যন্ত এক বিশাল শোভাযাত্রা বের হয়।
কথিত আছে, এই মন্দিরটি যেখানে নির্মিত হয় সেখানেই তুলসীদাস হনুমানের দর্শন পেয়েছিলেন। বাল্মীকি-রামায়ণের অবধি-সংস্করণ "রামচরিতমানস" গ্রন্থের রচয়িতা তুলসীদাস এই মন্দিরটি প্রতিষ্ঠা করেছিলেন। প্রচলিত লৌকিক বিশ্বাস অনুসারে, এই মন্দির যাঁরা নিয়মিত দর্শন করেন, তাঁরা হনুমানের আশীর্বাদ পান। প্রতি মঙ্গলবার ও শনিবার ভক্তেরা এই মন্দিরে হনুমানের বিশেষ পূজা দিয়ে থাকেন। হিন্দু জ্যোতিষ মতে, হনুমান দুষ্টগ্রহ শনিকে দমন করেন। তাই অনেক হিন্দু শনির দোষ বা অন্যান্য গ্রহদোষ খণ্ডন করার জন্য এই মন্দিরে পূজা দেন।
২০০৬ সালের ৭ মার্চ মন্দিরে আরতি চলাকালীন তিনটি বোমা বিস্ফোরণ হয়। এই সময় মন্দিরে অসংখ্য দর্শনার্থী উপস্থিত ছিলেন এবং একটি বিয়ের অনুষ্ঠান চলছিল। বিস্ফোরণের পর উপস্থিত দর্শনার্থীরাই ত্রাণের কাজে এগিয়ে আসে। পরদিন থেকে অবশ্য মন্দিরের দৈনন্দিন পূজার কোনো ব্যাঘাত ঘটেনি।
রাম ও হনুমানের ভক্তেরা এই মন্দিরে নিয়মিত হনুমান চালিসা ও সুন্দরকাণ্ড পাঠ করেন। এই বইদুটি মন্দির থেকে পুস্তিকার আকারে বিনামূল্যে বিতরণ করা হয়। ২০০৭ সালে জঙ্গি হামলার ঘটনার পর থেকে মন্দিরের মধ্যে স্থায়ী পুলিশ চৌকি বসানো হয়েছে।
মন্দিরের মোহন্ত (প্রধান পুরোহিত) বীরচন্দ্র মিশ্র ১৯৮২ সালে সঙ্কটমোচন ফাউন্ডেশন প্রতিষ্ঠা করেন। এই ফাউন্ডেশন গঙ্গা নদী পরিষ্কার ও রক্ষার কাজ করে। মার্কিন যুক্তরাষ্ট্র ও সুইডেনের সরকার এই কাজে অর্থসাহায্য করে। বীরচন্দ্র মিশ্র আগে কাশী হিন্দু বিশ্ববিদ্যালয়ের অধীনস্থ ইন্ডিয়ান ইনস্টিটিউট অফ টেকনোলজির গণপূর্ত বিভাগের প্রধান ছিলেন এবং রাষ্ট্রসংঘ পরিবেশ কর্মসূচির অন্তর্গত "গ্লোবাল ৫০০ রোল অফ অনার" পুরস্কারে সম্মানিতও হয়েছিলেন। ১৯৯৯ সালে তিনি "টাইম" ম্যাগাজিনের "হিরো অফ দ্য প্ল্যানেট" সম্মানও পেয়েছিলেন। গত ২৫ বছর ধরে অস্ট্রেলিয়া-ভিত্তিক পরিবেশকর্মীগোষ্ঠী ওজ গ্রিনের সঙ্গে "স্বচ্ছ গঙ্গা অভিযান" নামে এক কর্মসূচি চালাচ্ছে এই ফাউন্ডেশন।
প্রতি বছর এপ্রিল মাসে এই মন্দিরে "সঙ্কটমোচন সংগীত সমারোহ" নামে এক ধ্রুপদী সংগীত ও নৃত্যের অনুষ্ঠান আয়োজিত হয়। এতে সারা ভারত থেকে শিল্পীরা অংশ নিতে আসেন।
ক্রাইম প্যাট্রোল (টিভি সিরিজ)
ক্রাইম প্যাট্রোল হল একটি ভারতীয় অপরাধপ্রবণতামূলক টেলিভিশন ধারাবাহিক যেটি সুবারামানায়ান এস আইয়ার কর্তৃক নির্মিত, উন্নীত, রচিত এবং পরিচালিত। এটি মূলত সনি এন্টারটেইনমেন্ট টেলিভিশন এবং সনি এন্টারটেইনমেন্ট টেলিভিশন এশিয়া টেলিভিশনে প্রচারের জন্য নির্মাণ করা হয়। সিরিজটি ভারতে ঘটে যাওয়া বিভিন্ন প্রকার অপরাধের ক্ষেত্রগুলো নিয়ে নাটকীয় সংস্করণকরনের মাধ্যমে প্রদর্শন করা হয়। সিরিজটি ২০০৩ সালের ৯ মে প্রথম প্রদর্শিত হয়েছিল এবং ৪টি মৌসুমের জন্য সম্প্রচার করা হয়।
বর্তমানে ক্রাইম প্যাট্রোল দস্তক শিরোনামে ৪র্থ মৌসুম সম্প্রচারিত হচ্ছে এবং অনুপ সনি কর্তৃক উপস্থাপনা করা হয়ে থাকে। ৪র্থ মৌসুমে বেবী ফলক মামলা, ২০১২ সালের দিল্লিতে ঘটে যাওয়া গণধর্ষণ মামলা এবং ২০১৩ সালের মুম্বাই গ্যাং রেপ কেস মামলাটি সম্প্রচারিত হয়েছে।
অনুষ্ঠানটির নীতিবাক্য হল ক্রাইম নেভার পে। আয়োজক অনুপ সনির মতে, যেমন রিয়ালিটি শোর পিছনে উপজীব্য অপরাধমূলক কর্মকান্ডগুলো তাদের এলাকাগুলোয় ঘটছে এবং কিভাবে তারা নিজেদের রক্ষা করতে পারে আর এজন্য দর্শকদের সচেতন করার উদ্দেশ্য নিয়ে এটি নির্মাণ করা হয়েছে। এটি বাস্তব জীবনের নাটকীয়ভাবে ঘটে যাওয়া অপরাধ ও ঘটনা এবং পুলিশ মামলাটি সমাধান সম্পর্কে কিভাবে বিস্তারিত সমাধান দেয় সেটিই মূলত তুলে ধরা হয়েছে।
২০০৩ সালের ৯ মে থেকে ২০০৬ সালের ৩ মার্চ আধা ঘন্টার জন্য রাত ১০:৩০ ভারতীয় সময় মোতাবেক প্রতি শুক্রবার সাপ্তাহিকভাবে প্রচারিত হয়েছিল। এটা পরবর্তীতে শক্তি আনন্দ কর্তৃক স্থানান্তরিত হয়; যেটি অবশ্য ​​দিবাকর পুন্দির কর্তৃক প্রাথমিকভাবে আয়োজন করা হয়েছিল।
গোবর্ধন মঠ
গোবর্ধন মঠ হল ভারতের ওড়িশা রাজ্যের পুরী শহরে অবস্থিত একটি হিন্দু মঠ। এটি পুরীর জগন্নাথ মন্দিরের সঙ্গে যুক্ত। খ্রিস্টীয় অষ্টম শতাব্দীতে আদি শঙ্কর যে চারটি প্রধান মঠ স্থাপন করেছিলেন, তার একটি হল এই গোবর্ধন মঠ। এই মঠে জগন্নাথ (ভৈরব) ও বিমলা (ভৈরবী) পূজা হয়। এই মঠের মহাবাক্য হল "প্রজ্ঞানম্‌ ব্রহ্ম"। মঠের গোবর্ধননাথ কৃষ্ণ ও অর্ধনারীশ্বর শিবের বিগ্রহ আদি শঙ্কর প্রতিষ্ঠা করেছিলেন।
খ্রিস্টীয় অষ্টম শতাব্দীতে বৈদিক ধর্মকে পুনরুজ্জীবিত করে তোলার জন্য আদি শঙ্কর যে চারটি প্রধান মঠ স্থাপন করেছিলেন, তার মধ্যে একটি হল গোবর্ধন মঠ। এই চারটি মঠের দায়িত্বে ছিলেন আদি শঙ্করের চার প্রধান শিষ্য পদ্মপাদ, হস্তামলক, সুরেশ্বর ও তোটক। এই চারটি মঠ উত্তর, দক্ষিণ, পূর্ব ও পশ্চিম ভারতের চারটি প্রধান ধর্মশিক্ষা কেন্দ্র। চার মঠের মঠাধ্যক্ষকে "শঙ্করাচার্য" উপাধিতে সম্বোধন করার প্রথা রয়েছে। তাঁরা দশনামী সন্ন্যাসী সম্প্রদায়ের নেতৃস্থানীয় ধর্মগুরু এবং অদ্বৈত বেদান্তের রক্ষক। এই চারটি মঠ পুরী (ওড়িশা), শৃঙ্গেরি (কর্ণাটক), দ্বারকা (গুজরাত) ও জ্যোতির্মঠে (উত্তরাখণ্ড) অবস্থিত।
পদ্মপাদ গোবর্ধন মঠের প্রথম মঠাধ্যক্ষ। পুরীর জগন্নাথ মন্দিরের সঙ্গে এই মঠের যোগ ঐতিহাসিক। ১৯২৫ সালে দ্বারকা মঠের প্রধান ভারতীকৃষ্ণ তীর্থ গোবর্ধন মঠের মঠাধ্যক্ষ হন। ১৯৬০ সালে তাঁর মৃত্যুর পর যোগেশ্বরানন্দ তীর্থ মঠাধ্যক্ষ হন। ১৯৬১ সালে তিনিও মারা যান। এরপর ১৯৬৪ সালে ভারতীকৃষ্ণ তীর্থের ইচ্ছাপত্র থেকে নিরঞ্জনদেব তীর্থের নাম উদ্ধৃত করে দ্বারকা মঠের অঘিনব সচ্চিদানন্দ তীর্থ তাঁকে মঠাধ্যক্ষ নিযুক্ত করেন। ১৯৯২ সালে নিশ্চলানন্দ সরস্বতীকে মনোনীত করে তিনি মঠাধ্যক্ষের পদ থেকে অব্যাহতি নেন।
ইসলাম চ্যানেল
ইসলাম চ্যানেল হল একটি যুক্তরাজ্য ভিত্তিক, বিনামুল্যে প্রচারিত,ইংরেজী ভাষার ইসলাম কেন্দ্রিক স্যাটেলাইট টেলিভিশন চ্যানেল, যা বিজ্ঞাপন ও অনুদানের অর্থায়নে পরিচালিত হয়| ২০০৮ সালে যুক্তরাজ্যের একটি সরকারী গবেষণা থেকে প্রাপ্ত প্রতিবেদনে বলা হয়, যুক্তরাজ্যের ৯৭.৩% মুসলিম এই চ্যানেলটি নিয়মিত দেখে| চ্যানেলটি মধ্যপ্রাচ্য, যুক্তরাজ্য ও দক্ষিণ আফ্রিকায় সম্প্রচারিত হয় এবং তাদের নিজস্ব ওয়েবসাইটের মাধ্যমেও অনলাইনে সার্বক্ষণিক সরাসরি সম্প্রচার পাওয়া যায়|
ইসলাম চ্যানেল উল্লেখযোগ্য সংখ্যক বেশ কিছু অনুষ্ঠান সম্প্রচার করে যেগুলোত বিনোদন, সাম্প্রতিক বিষয়, সামাজিক কর্মকান্ড, নারী ইস্যু ও ইসলামিক শিক্ষা বিষয়ে আলোকপাত করে|
হাসান আস-সালীমি এবং হাবিবাহ এলাহি নাম্নী বিবাহিত দম্পতি হলেন দ্য হাসান এন্ড হাবিবাহ শো নামের বিভিন্ন সামাজিক বিষয়ববলির আলোকে নির্মিত এই আলোচনা(টক শো) অনুষ্ঠানটির যৌথ উপস্থাপক-উপস্থাপিকা|
যারা বক্তব্য রেখেছিলেন:
অনুষ্ঠানে জেইন ভিখা, আহমেদ বুখাতির এবং জুনাইদ জামশেদ সরাসরি ইসলামী নাশিদ পরিবেশন করেন|
ছোস-গ্রাগ্স-ব্জাং-পো
ছোস-গ্রাগ্স-ব্জাং-পো () (১৪৯৩-১৫৫৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বিংশ দ্গা'-ল্দান-খ্রি-পা বা প্রধান ছিলেন।
ছোস-গ্রাগ্স-ব্জাং-পো ১৪৯৩ খ্রিষ্টাব্দে তিব্বতের স্তাগ-ফু নামক স্থানে জন্মগ্রহণ করেন। ধর্মশিক্ষার পর তিনি গ্যুমে মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপনা করেন। ১৫৫২ খ্রিষ্টাব্দে দ্গা'-ল্দান বৌদ্ধবিহারের বিংশ দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন। ১৫৫৪ খ্রিষ্টাব্দে তিনি সেরা বৌদ্ধবিহারের চতুর্দশ প্রধান হিসেবে মনোনীত হন। ১৫৫৯ খ্রিষ্টাব্দে দ্গা'-ল্দান-খ্রি-পা পদ থেকে অবসর গ্রহণের পর তিনি স্ন্যে-থাং অঞ্চলের ব্দে-বা-চান বৌদ্ধবিহারে বসবাস শুরুর কয়েকদিনের মধ্যে তাঁর মৃত্যু ঘটে।
দ্গে-লেগ্স-দ্পাল-ব্জাং
দ্গে-লেগ্স-দ্পাল-ব্জাং () (১৫০৫-১৫৬৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একবিংশ দ্গা'-ল্দান-খ্রি-পা বা প্রধান ছিলেন।
দ্গে-লেগ্স-দ্পাল-ব্জাং ১৫০৫ খ্রিষ্টাব্দে তিব্বতের 'ওল-দ্গা'-গ্যাং-গ্সার () নামক স্থানে জন্মগ্রহণ করেন। ব্সাম-গ্তান-গ্লিং () বৌদ্ধবিহারে ধর্মশিক্ষার পর দ্গে-'দুন-র্গ্যা-ম্ত্শো তাঁকে ভিক্ষুর শপথ দান করেন। এরপর তিনি লাসা শহরের গ্যুতো মহাবিদ্যালয়ে তন্ত্রশিক্ষা করে ঐ মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৫৫৯ খ্রিষ্টাব্দে দ্গা'-ল্দান বৌদ্ধবিহারের একবিংশ দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন। এই সময় তিনি মৈত্রেয় বুদ্ধের এক স্বর্ণমূর্তি নির্মাণ করান। ১৫৬৫ খ্রিষ্টাব্দে দ্গা'-ল্দান-খ্রি-পা পদ থেকে অবসর গ্রহণের পর তিনি স্ন্যে-থাং অঞ্চলের ব্দে-বা-চান বৌদ্ধবিহারে বসবাস শুরু করেন। তাঁর উল্লেখযোগ্য শিষ্য ছিলেন তৃতীয় দলাই লামা ব্সোদ-নাম্স-র্গ্যা-ম্ত্শো।
পাফিন
পাফিন হল অক প্রজাতির একটি পাখি গোষ্ঠীর অন্তর্ভুক্ত। এদের প্রজনন কালে অতি উজ্জ্বল ঠোঁট দেখতে মেলে। এরা একরকমের সামুদ্রিক পাখি যাদের জলের মধ্যে ডাইভ মেরে শিকার ধরতে দেখা যায়। এদের মধ্যে দুটো প্রজাতি টাফটেড পাফেন এবং হর্নড পাফিন প্রজাতিটির দেখা মেলে উত্তর প্রশান্ত মহাসাগরে এবং আরেকটি প্রজাতি হল আটলান্টিক পাফিন, যার দেখা মেলে উত্তর আটলান্টিক মহাসাগরে।
এই পাখিগুলি গাঁট্টাগোট্টা, স্বল্প পাখনা যুক্ত ও ছোটো লেজ যুক্ত হয় এবং এদের অপরের অংশ হয় কালো এবং নিচের অংশ হয় সাদা বা কটা ধূসর রঙের। মাথায় একটি কালো টুপির মতোন অংশ আছে। মুখটা প্রধানত সাদাই হয় এবং পাগুলো হয় গাড় কমলা রঙের। প্রজনন কালে তাদের ঠোঁট গুলো রঙিন ও উজ্জ্বল হয়। ঠোঁটের বাইরের অংশটা প্রজনন মরসুমের পরে চালা হয়ে যায় এবং নিচের দিকে একটি ছোটো এবং ঘোলাটে আসল ঠোঁট প্রকাশ পায়।
ড্যানিয়েল কানেমান
ড্যানিয়েল কানেমান একজন ইসরায়েলি-মার্কিন মনোবিজ্ঞানী। তিনি ২০০২ সালে অর্থনীতিতে নোবেল পুরস্কার লাভ করেন।
কানেমান হিব্রু ইউনিভার্সিটি অব জেরুজালেম থেকে ১৯৫৪ সালে মনোবিজ্ঞানে মেজর ও গণিতে মাইনরসহ ব্যাচেলর অব সায়েন্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬১ সালে পিএইচডি ডিগ্রি অর্জন করেন। তিনি ১৯৬১ সালে হিব্রু ইউনিভার্সিটি অব জেরুজালেম এ মনোবিজ্ঞানের প্রভাষক হিসেবে যোগদান করেন। তিনি ১৯৬৬ সালে জ্যেষ্ঠ প্রভাষক পদে উন্নীত হন।
উইলিয়াম ওয়ার্ডসওয়ার্থ
উইলিয়াম ওয়ার্ডসওয়ার্থ (; ৭ এপ্রিল ১৭৭০- ২৩ এপ্রিল ১৮৫০) ছিলেন একজন অন্যতম ইংরেজ কবি। ওয়ার্ডসওয়ার্থ এবং স্যামুয়েল টেলর কলরিজ উভয়ে মিলে ইংরেজি সাহিত্যে একটি রোমান্টিক ধারার সূত্রপাত করেন। তার স্ততিষ্টির মধ্যে অন্যতম হল ""। এটি মূলত একটি অর্ধ-জীবনীমূলক গ্রন্থ যা তার প্রারম্ভিক জীবনে লিখা হলেও মধ্য বয়সে তিনি বেশ কয়েকবার সংশোধন করেন। ওয়ার্ডসওয়ার্থের মৃত্যুর পর দ্য প্রিলিউড ধারাবাহিকভাবে প্রকাশ করা হয়। মূলত ইংরেজি সাহিত্যে রোমান্টিক ধারার প্রবর্তক হলেও উইলিয়াম ওয়ার্ডসওয়ার্থ প্রকৃতির কবি হিসেবেই সর্বাধিক পরিচিত।
উইলিয়াম ওয়ার্ডসওয়ার্থ ১৭৭০ সালের ৭ এপ্রিল যুক্তরাজ্যের কাম্বারল্যান্ডে জন্মগ্রহণ করেন। জন ওয়ার্ডসওয়ার্থ ও অ্যান ক্রুকসানের পাঁচটি সন্তানের মধ্যে উইলিয়াম ওয়ার্ডসওয়ার্থ ছিলেন দ্বিতীয়।সাধারণ তথ্য এবং জীবনী নকশা
বই
ওয়ার্ডসওয়ার্থের কাজ
লাল পান্ডা
লাল পান্ডা ("Ailurus fulgens"), যা "ক্ষুদ্র পান্ডা" এবং "লাল বিড়াল রূপী ভাল্লুক" নামেও পরিচিত হল একটি ছোট প্রাণী যাদের প্রধানত দেখা মেলে হিমালয় অঞ্চলে এবং দক্ষিণ চিন অঞ্চলে। এই প্রজাতিটি আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের বিচারে বিপন্ন প্রজাতি হিসেবে মনে করা হয়। এর কারণ হল এদের সংখ্যা ১০,০০০ এরও অনেক কম বলে ধরা হয়। এদের সংখ্যা কমে আসার প্রধান কারণ গুলো হল বাসস্থানের ক্ষতি হয়ে এদের বিচ্ছিন্ন হয়ে যাওয়া, চোরাশিকারীর উৎপাত, প্রজননের বিষন্নতা ইত্যাদি। যদিও লাল পান্ডারা দেশে তাদের পরিসীমার মধ্যে দেশীয় আইন দ্বারা সুরক্ষিত থাকে।
রবার্ট মার্টন
রবার্ট কক্স মার্টন একজন মার্কিন অর্থনীতিবিদ। তিনি ১৯৯৭ সালে অর্থনীতিতে নোবেল পুরস্কার লাভ করেন।
মার্টন ১৯৪৪ সালের ৩১ জুলাই নিউ ইয়র্ক সিটিতে জন্মগ্রহণ করেন। তিনি কলাম্বিয়া ইউনিভার্সিটি এর স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্স থেকে অপারেশন্স রিসার্চ এ ব্যাচেলর অব সায়েন্স, ক্যালিফোর্নিয়া ইন্সটিটিউট অফ টেকনোলজি থেকে মাস্টার অব সায়েন্স এবং ম্যাসাচুসেট্‌স ইনস্টিটিউট অফ টেকনোলজি থেকে অর্থনীতিতে ডক্টরেট ডিগ্রি অর্জন করেন। তিনি ১৯৭০ থেকে ১৯৮৮ সাল পর্যন্ত এমআইটি স্লোন স্কুল অব ম্যানেজমেন্ট এ শিক্ষকতা করেন। তিনি ১৯৮৮ থেকে ২০১০ সাল পর্যন্ত হার্ভার্ড বিজনেস স্কুল এ শিক্ষকতা করেন।
দ্গে-'দুন-ব্স্তান-পা-দার-র্গ্যাস
দ্গে-'দুন-ব্স্তান-পা-দার-র্গ্যাস () (১৪৯৩-১৫৬৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের দ্বাবিংশ দ্গা'-ল্দান-খ্রি-পা বা প্রধান ছিলেন।
দ্গে-'দুন-ব্স্তান-পা-দার-র্গ্যাস ১৪৯৩ খ্রিষ্টাব্দে তিব্বতের ক্লুং-শোদ-দ্বু-স্না () নামক স্থানে জন্মগ্রহণ করেন। সেরা বৌদ্ধবিহার বিশ্ববিদ্যালয়ের সেরা মে মহাবিদ্যালয় থেকে ধর্মশিক্ষার পর তিনি মাল-গ্রো-ছা-দ্কার () বৌদ্ধবিহারের প্রধান হিসেবে যোগ দেন, কিন্তু ব্রি-কুং ধর্মীয় গোষ্ঠীর ভিক্ষুরা ঐ বৌদ্ধবিহার দখল করে নিলে তিনি ব্রাগ-দ্বার নামক বৌদ্ধবিহারের প্রধান হিসেবে যোগ দিতে বাধ্য হন। এরপর তিনি দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপনা করেন। ১৫৬৫ খ্রিষ্টাব্দে দ্গা'-ল্দান বৌদ্ধবিহারের দ্বাবিংশ দ্গা'-ল্দান-খ্রি-পা হিসেবে মনোনীত হন এবং চার বছর ঐ পদে থাকেন। এই সময় তিনি মৈত্রেয় বুদ্ধের এক স্বর্ণমূর্তি নির্মাণ করান। তিনি মধ্যমক ও প্রজ্ঞাপারমিতা বিষয়ক বেশ কিছু গ্রন্থ রচনা করেন।
উয়েফা ক্লাব ফুটবল খেতাব
উয়েফা ক্লাব ফুটবল খেতাব হল একধরণের খেতাব যা উয়েফা ইউরোপের সেরা ফুটবলারদের দিত, ক্লাব ফুটবলের হিসেবে। এই খেতাব দেওয়া হত আগষ্ট মাসে মোনাকোতে উৎসবের সময়ে উয়েফা সুপার কাপকে উপেক্ষা করে। ২০০৫ থেকে এই খেতাব দেওয়া হয় উয়েফা চ্যাম্পিয়ন্স লীগে। ইন্টার মিলান হল এমন এক ক্লাব যে ক্লাবের ফুটবলাররা একই মরসুমে (২০০৯-২০১০ মরসুম) সমস্ত খেতাব অর্জন করে। ২০০৯/১০ মরসুমের পরের থেকে উয়েফা এই খেতাব দেওয়া বন্ধ করে দেয়। এই খেতাবটি পরে পরিণত হয় উয়েফা বেস্ট প্লেয়ার ইন ইউরোপ খেতাব এই খেতাবে।
রবার্ট লুকাস
রবার্ট এমারসন লুকাস বিংশ শতাব্দীর একজন প্রখ্যাত অর্থনীতিবিদ। এই মার্কিন অর্থনীতিবিদ ১৯৯৫ খ্রিস্টাব্দে অর্থনীতিতে নোবেল পুরস্কার লাভ করেন। তাঁকে বিংশ শতাব্দির শেষার্ধের সবচেয়ে প্রভাবশালী সামষ্টিক অর্থনীতিবিদ বলা হয়ে থাকে। নোবেল কমিটি তাদের শংসা বচনে এই পুরস্কার প্রদানের কারণ হিসাবে উল্লেখ করে যে, তিনি মানুষের যৌক্তিক প্রত্যাশার তত্ত্ব উদ্ভাবন ও প্রয়োগের মাধ্যমে সামষ্টিক অর্থনীতির বিশ্লেষণী কাঠামোকে বদলে দিয়েছেন এবং অর্থনৈতিক নীতিমালা সম্পর্কে আমাদের উপলব্ধিকে গভীরতর করেছেন।
লুকাস ১৯৩৭ খ্রিস্টাব্দের ১৫ সেপ্টেম্বর ওয়াশিংটনে জন্মগ্রহণ করেন। তিনি শিকাগো বিশ্ববিদ্যালয় থেকে ১৯৫৯ খ্রিস্টাব্দে ইতিহাসে বিএ এবং ১৯৬৪ খ্রিস্টাব্দে অর্থনীতিতে পিএইচডি ডিগ্রি অর্জন করেন। তিনি ১৯৬৩ খ্রিস্টাব্দে কার্নেগী ইন্সটিটিউটে অর্থনীতির সহকারী অধ্যাপক হিসেবে যোগদান করেন। ১৯৬৭ খ্রিস্টাব্দে কার্নেগী মেলন বিশ্ববিদ্যালয় এর অর্থনীতির সহযোগী অধ্যাপক এবং ১৯৭০ খ্রিস্টাব্দে পূর্ণ অধ্যাপক পদে উন্নীত হন। ১৯৭৫ খ্রিস্টাব্দে শিকাগো বিশ্ববিদ্যালয় এর অর্থনীতির অধ্যাপক পদে উন্নীত হন।
ত্শে-ব্র্তান-র্গ্যা-ম্ত্শো
ত্শে-ব্র্তান-র্গ্যা-ম্ত্শো () (১৫২০-১৫৭৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ত্রয়োবিংশ দ্গা'-ল্দান-খ্রি-পা বা প্রধান ছিলেন।
ত্শে-ব্র্তান-র্গ্যা-ম্ত্শো ১৫২০ খ্রিষ্টাব্দে তিব্বতের স্রাং-দ্ক্যিল () নামক স্থানে জন্মগ্রহণ করেন। র্ত্সে-থাং () বৌদ্ধবিহার বিশ্ববিদ্যালয়ের সেরা মে মহাবিদ্যালয় থেকে ধর্মশিক্ষার পর তিনি গ্যুতো মহাবিদ্যালয়ে, দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে ও ফাগ-মো-ছোস-স্দে-ছেন-গ্লিং () বৌদ্ধবিহারে অধ্যাপনা করেন। তিনি ১৫৬৮ খ্রিষ্টাব্দে দ্গা'-ল্দান বৌদ্ধবিহারের ত্রয়োবিংশ দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন। এই সময় তিনি ঐ বৌদ্ধবিহারের মূর্তি ও শিল্পকলাগুলির সংস্কার সাধনের ব্যবস্থা করেন। ১৫৭৬ খ্রিষ্টাব্দে ঐ পদ থেকে অবসর গ্রহণের পর তিনি র্দো-খাং () নামক স্থানে মৃত্যুবরণ করেন।
ব্যাম্স-পা-র্গ্যা-ম্ত্শো (গানদেন ত্রিপা)
ব্যাম্স-পা-র্গ্যা-ম্ত্শো () (১৫১৬-১৫৯০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চতুর্বিংশ দ্গা'-ল্দান-খ্রি-পা বা প্রধান ছিলেন।
ব্যাম্স-পা-র্গ্যা-ম্ত্শো ১৫১৬ খ্রিষ্টাব্দে তিব্বতের ঝোগ্স-গ্রাম-ফু () নামক স্থানে জন্মগ্রহণ করেন। স্তাগ-র্ত্সে-রিন-ছেন-স্গাং () বৌদ্ধবিহার থেকে ধর্মশিক্ষার পর তিনি গ্যুমে মহাবিদ্যালয়ে ও দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপনা করেন। তিনি ১৫৭৫ খ্রিষ্টাব্দে দ্গা'-ল্দান বৌদ্ধবিহারের চতুর্বিংশ দ্গা'-ল্দান-খ্রি-পা হিসেবে মনোনীত হন এবং আট বছর ঐ পদে থাকেন। ফাগ-মো-গ্রু-পা রাজবংশ দ্বারা স্তাগ-র্ত্সে-রিন-ছেন-স্গাং বৌদ্ধবিহার আক্রান্ত হলে তিনি ঝোগ্স-গুর-স্মোন () নামক স্থানে এক ধর্মবিদ্যালয় স্থাপন করেন। দ্গা'-ল্দান-খ্রি-পা পদ থেকে অবসরের পর তিনি ম্ঙ্গোন-দ্গা' () নামক স্থানে বাকি জীবন বসবাস করেন।
কারমুডি
কারমুডি একটি আধুনিক অনলাইন মার্কেটপ্লেস যা নতুন বা ব্যবহৃত গাড়ির ক্রেতা ও বিক্রেতাদের জন্য প্লাটফর্ম হিসেবে কাজ করে. কারমুডি উদীয়মান বাজার যেমন মেক্সিকো, বাংলাদেশ, মিয়ানমার, পাকিস্তান, ফিলিপাইন, ইন্দোনেশিয়া, ভিয়েতনাম, নাইজেরিয়া, ঘানা, সংযুক্ত আরব আমিরাত, ক্যামেরুন এ এটি একটি সম্প্রসারনরত অনলাইন প্লাটফর্ম। কোম্পানিটি হাজারো নতুন, পুরাতন এবং প্রত্যায়িত সেকেন্ড হ্যান্ড গাড়ি ডিলার এবং ব্যক্তিগত ব্যবহার কারিদের কাছ থেকে সংগ্রহ করে। কারমুদি শুধু অনলাইন মার্কেট প্লেসই না, এটি ব্যবহার কারিদের গাড়ি সম্পর্কিত তথ্য,গাড়ির রিভিউ, কেনাকাটা উপদেশ বা অন্যান্য মোটরগাড়ি সংক্রান্ত বিষয়ের উপর সংগঠিত তথ্য দিয়ে ক্রেতাদের প্রদান করে। কারমুদি জার্মানি তে ২০১৩ সালে প্রতিষ্ঠিত হয় এবং আগে কারমিডো (আফ্রিকা), উবিয়াউত (লাতিন আমেরিকা) এবং মোটর (এশিয়া)এ ব্র্যান্ড নামে পরিচালিত ছিল।
কারমুদি জার্মানি তে ২০১৩ সালে প্রতিষ্ঠিত হয়। অক্টোবর ২০১৩ তে কারমিডো (নাইজেরিয়া), ইউবিলিস্টা (মেক্সিকো) মেক্সিকো (মিয়ানমার) কে একত্রিত করে একটি কোম্পানি। বর্তমানে স্টেফান হাবোল্ড, আরইন সিকমা এবং ফ্রিয সিমন্স কারমুডি পরিচালনা করছেন। এই কোম্পানিটিকে সবধরনের সহযোগিতা করছে রকেট ইন্টারনেট, বিশ্বের সবচাইতে বড় ইন্টারনেট ইঙ্কিউবেটর।
অক্টোবর ২০১৩ তে কারমুডি তাদের কার্যক্রম শুরু করে এশিয়া, আফ্রিকা এবং ল্যাটিন আমেরিকার বিভিন্ন দেশে। 
ইতোমধ্যেই কারমুডি ভিয়েতনাম, ইন্দোনেশিয়া, ফিলিপাইন, পাকিস্তান, ক্যামেরুন এবং সংযুক্ত আরব আমিরাতেতাদের শাখা খুলে ফেলেছে। এই অনলাইন প্ল্যাটফর্মটি বর্তমানে ১০টির ও বেশি দেশে কার্যক্রম শুরু করেছে।
কারমুডি সাধারণ মানুষের জন্য গাড়ি, মোটরসাইকেল কিংবা কমার্শিয়াল বাহন কেনা-বেচা করা সহজ করে দিয়েছে।
মার্চ ২০১৪ তে কারমুডি তাদের মোবাইল ওয়েবসাইট উন্মোচন করেছে।
উয়েফা বছরের সেরা ক্লাব ফুটবলার
উয়েফা বছরের সেরা ক্লাব ফুটবলার খেতাবটি হল একটি খেতাব যেটা প্রধানত একটি ফুটবল খেতাব। এই খেতাব উয়েফা দিত বছরের সেরা খেলোয়াড়দের যারা সারা বছর ধরে অসাধারণ পারফরম্যান্স দেখিয়েছেন। এই খেতাব দেওয়া হত আগষ্ট মাসে মোনাকোতে উৎসবের সময়ে উয়েফা সুপার কাপকে উপেক্ষা করে এবং প্রধানত দেওয়া হত সেরা গোলকিপার, সেরা ডিফেন্ডার, সেরা মিডফিল্ডার, সেরা ফরোয়ার্ড, সেরা কোচ এদেরকে। ১৯৯৭-৯৮ মরসুম থেকে এই খেতাব দেওয়া হত। প্রথম এই খেতাবটি পেয়েছিলেন রোনালদো এবং ক্লাবের হিসেবে প্রথম পেয়েছিল ইন্টার মিলান। ২০১০-২০১১ এই খেতাবটি উয়েফা বেস্ট প্লেয়ার ইন ইউরোপ খেতাব নামে পরিচিত হয়।
মারসে রোডোরেডা
মারসে রোডোরেডা ই গার্গি () (১০ই অক্টোবর ১৯০৮ – ১৩ই এপ্রিল ১৯৮৩) একজন কাতালান ভাষার স্প্যানিশ উপন্যাসবিদ।
তাঁকে যুদ্ধিপূর্ব সময়ের সবচেয়ে গুরুত্বপূর্ণ উপন্যাসবিদ বলা হয়। তাঁর উপন্যাস "লা প্লাসা দেল ডায়ামন্ট" ("হীরকবর্গ") (১৯৬২), যাকে দ্য টাইম অফ ডাভস নামে অনুবাদ করা হয়েছে, তাঁকে কাতালান ভাষার সবচেয়ে প্রশংসিত উপন্যাস ধরা হয় এবং প্রকাশের পর থেকে প্রায় ৩০টি ভাষায় উপন্যাসটি অনূদিত হয়। একে স্প্যানিশ গৃহযুদ্ধ পরবর্তী শ্রেষ্ঠ উপন্যাসগুলোর মধ্যে একটি হিসেবে ধরা হয়।
তিনি ৩৪০, ক্যারিয়ার দ্য বালমেস, বার্সেলোনাতে ১৯০৮ সালে জন্মগ্রহণ করেন। তাঁর পিতামাতা হলেন তেরেসার এন্ড্রু রোডোরেডা এবং মেয়ারসম-এর মন্টসেরাট গার্গী। ১৯২৮ সালে মাত্র ২০ বছর বয়সে তিনি জোয়ান গার্গীকে বিয়ে করেন যিনি তাঁর চেয়ে প্রায় চৌদ্দ বছরের বড় ছিলেন এবং ১৯২৯ সালে তিনি তাঁর একমাত্র সন্তান জোর্ডিকে লাভ করেন। তাঁর অসুখী বিবাহ থেকে মুক্তিপ্রাপ্ত হয়ে তিনি বিভিন্ন ম্যাগাজিনে ছোটগল্প লেখার মাধ্যমে তাঁর কর্মজীবন শুরু করেন। তিনি বিভিন্ন মনস্তাত্ত্বিক বই লেখেন। তন্মধ্যে "অলোমা" (যা ক্রেক্সেলাস পুরষ্কার লাভ করে) উল্লেখযোগ্য; তবে এর সাফল্যের পরও রোডোরেডা ঠিক করেন উপন্যাসটি কয়েক বছর পর আবারও প্রকাশ করেন কারণ তিনি বইটির বইটির ব্যাপারে এবং তাঁর তখনকার জীবন ও কাজ সম্পর্কে সম্পূর্ণ সন্তুষ্ট ছিলেন না।
স্প্যানিশ গৃহযুদ্ধ শুরু হবার পর তিনি স্বশাসিত কাতালোনিয়ার সরকার-এর পক্ষে কাজ করেন।
তিনি ফ্রান্স এবং এরপর সুইজারল্যান্ডে বসবাস শুরু করেন এবং ১৯৫৭ সালে "২২টি ছোটগল্প" বইয়ের মাধ্যমে তাঁর দীর্ঘদিনের নীরবতা ভাঙেন। বইটি ভিক্টর কাতালা পুরষ্কার লাভ করেন। "ক্যামেলা স্ট্রীট" (১৯৬৬) অনেক পুরস্কার লাভ করেন। ১৯৭০ সালের দিকে তিনি কাতালোনিয়ার "রোমানিয়া দ্য লাঁ সিলভা"য় ফিরে আসেন এবং "মিরাল ট্রেনকাট" ("ভাঙা আয়না") উপন্যাসের কাজ শেষ করেন (১৯৭৪)
তাঁর অন্যান্য কাজের মধ্যে "ভিয়েটগেস ই ফ্লোরস" ("ভ্রমণ ও ফুল") এবং "কুয়েন্টা, কুয়েন্টা কুয়েরা" ("আর কত যুদ্ধ") (১৯৮০) রচনা করেন যা একই বছর "প্রেমি ডি' ওনর দ্য লেস লিয়েট্রেস কাতালানস" পুরষ্কার লাভ করে। তাঁর জীবনের শেষ দিকে তিনি তাঁর চিরাচরিত মানসিক ব্যাপার ভিত্তিক রচনাকেই আরো উন্নীত করেন যা তাঁর বিষয়কে আরো রহস্যপূর্ণ আকারে চিহ্নর মাধ্যমে সাদৃশ্য অঙ্কন করে।
১৯৯৮ সালে একটি সাহিত্য পুরস্কার তাঁর নামানুসারে রাখা হয়ঃ ছোটগল্প ও আখ্যানের জন্য দ্য মারসে রোডোরেডা পুরষ্কার (the Mercè Rodoreda prize for short stories and narratives)
তাঁজে কাতালান ভাষার লেখকদের প্রতিষ্ঠানের (এসোসিয়েশন ডি'এসক্রিপ্টরস এন লিয়েঙ্গা কাতালানা) সম্মানসূচক সদস্য করা হয়। প্লাৎজা ডি'আরো পাঠাগারটি তাঁর নামাঙ্কিত।
তিনি জিরোনাতে যকৃত ক্যান্সার আক্রান্ত হয়ে মারা যান এবং রোমানিয়ার কবরস্থানে চিরনিদ্রায় শায়িত হন।
তাসকিন আহমেদ
তাসকিন আহমেদ (জন্ম: ৩ এপ্রিল, ১৯৯২) বাংলাদেশের রাজধানী ঢাকায় জন্মগ্রহণকারী আন্তর্জাতিক ক্রিকেটার। বামহাতি ব্যাটসম্যান ও ডানহাতি ফাস্ট বোলার হিসেবে দলে খেলে থাকেন। বাংলাদেশ জাতীয় ক্রিকেট দলের হয়ে তিনি টুয়েন্টি২০ আন্তর্জাতিক ও ওডিআই ম্যাচ খেলে থাকেন। প্রথম-শ্রেণীর ক্রিকেট এবং লিস্ট এ ক্রিকেটে ঢাকা মেট্রোপোলিশ দলে খেলছেন। পাশাপাশি বাংলাদেশ প্রিমিয়ার লীগে চিটাগং কিংস দলে প্রতিনিধিত্ব করছেন। এছাড়াও, তিনি বাংলাদেশ এ ক্রিকেট দল, বাংলাদেশ ক্রিকেট বোর্ড একাদশ, বাংলাদেশ অনূর্ধ্ব-১৯ দলে খেলেছেন।
২০১৭ সালের ২৮ মার্চ ডাম্বুলায় প্রতিপক্ষ শ্রীলঙ্কার বিরুদ্ধে বাংলাদেশের পঞ্চম বোলার হিসেবে একদিনের আন্তর্জাতিক ক্রিকেটে হ্যাট্রিক করেন।
অক্টোবর, ২০১১ সালে ঢাকা মেট্রোপলিশের হয়ে বরিশাল বিভাগের বিপক্ষে তাসকিনের প্রথম-শ্রেণীর ক্রিকেটে অভিষেক ঘটে। ব্যক্তিগত দ্বিতীয় টুয়েন্টি২০ খেলায় চিটাগং কিংসের হয়ে অংশগ্রহণ করে দূরন্ত রাজশাহীর বিপক্ষে ৩১ রানে ৪ উইকেট লাভ করেন ও ম্যান অব দ্য ম্যাচ নির্বাচিত হন। নিয়মিতভাবে ঘন্টায় ১৪০ কিলোমিটার গতিতে বোলিংয়ে পারদর্শী তিনি।
১ এপ্রিল, ২০১৪ তারিখে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতার সুপার টেন পর্বে অস্ট্রেলিয়ার বিপক্ষে টুয়েন্টি২০ আন্তর্জাতিকে অভিষেক ঘটে তার। ২০১৪ সালে ভারতের বিপক্ষে তার ওয়ানডে অভিষেক হয়। খেলায় তিনি ৫ উইকেট লাভ করেন। একমাত্র বাংলাদেশী ক্রিকেটার হিসেবে তিনি অভিষেক ওয়ানডেতে ৫ উইকেট নেন।
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন। ৫ মার্চ, ২০১৫ তারিখে স্কটল্যান্ডের বিপক্ষে গ্রুপ পর্বের ৪র্থ খেলায় তিনি ৪৩ রানের বিনিময়ে ৩ উইকেট দখল করেন। ঐ খেলায় বাংলাদেশ দল বিশাল রান তাড়া করে ৬ উইকেটের কৃতিত্বপূর্ণ জয়লাভ করে।
১২ জানুয়ারি, ২০১৭ তারিখে নিউজিল্যান্ড সফর করেন। এ সফরেই ওয়েলিংটনের ব্যাসিন রিজার্ভে অনুষ্ঠিত ২-টেস্টের সিরিজের ১ম টেস্টে স্বাগতিক নিউজিল্যান্ডের বিপক্ষে শুভাশিস রায়ের সাথে তারও টেস্ট অভিষেক হয়।
বোলিং অ্যাকশন ‘ত্রুটিযুক্ত’ হিসেবে আন্তর্জাতিক ক্রিকেটে সাময়িকভাবে নিষিদ্ধ হন তাসকিন। ১৯ মার্চ ২০১৬ তারিখে আইসিসি কর্তৃপক্ষ আরাফাত সানি ও তাসকিনের বোলিং অবৈধ বলে তাদের ওয়েবসাইটে চূড়ান্ত প্রতিবেদন প্রকাশ করে। এতে তাদের দু’জনেরই কনুই ১৫ ডিগ্রির বেশি বেঁকে যায় বলে জানায়। বিশ্বকাপ-টি২০ চলাকালীন তার জায়গায় বাংলাদেশ দলে স্থান পান শুভাগত হোম।
তাসকিনের বোলিং অবৈধ ঘোষনায় বাংলাদেশের ক্রীড়াঙ্গনে সমালোচনায় রূপান্তরিত হয়। এ নিয়ে সরব প্রতিবাদ করেছেন সাবেক ক্রিকেটাররাও। সোশ্যাল মিডিয়ায় ক্রীড়ামোদীরা আইসিসির এ সিদ্ধান্ত ষড়যন্ত্র হিসেবেই দেখছেন। তাসকিনের বোলিং পরীক্ষা নিয়েও গণমাধ্যমে নানা সন্দেহ প্রকাশিত হয়েছে।
২৮ ই মার্চ ২০১৭ || প্রতিপক্ষ শ্রীলঙ্কা
রাসেল অ্যালান হাল্‌স
রাসেল অ্যালান হাল্‌স একজন মার্কিন পদার্থবিজ্ঞানী। তিনি ১৯৯৩ সালে পদার্থবিজ্ঞানে নোবেল পুরস্কার লাভ করেন।
হাল্‌স ১৯৫০ সালের ২৮ নভেম্বর নিউ ইয়র্ক সিটিতে জন্মগ্রহণ করেন। তিনি ১৯৭৫ সালে ইউনিভার্সিটি অব ম্যাসাচুসেটস অ্যামহার্স্ট থেকে পদার্থবিজ্ঞানে পিএইচডি ডিগ্রি অর্জন করেন।
জোসেফ হুটন টেইলর জুনিয়র
জোসেফ হুটন টেইলর জুনিয়র একজন মার্কিন জ্যোতিঃপদার্থবিজ্ঞানী। তিনি ১৯৯৩ সালে পদার্থবিজ্ঞানে নোবেল পুরস্কার লাভ করেন।
টেইলর ১৯৪১ সালের ২৯ মার্চ ফিলাডেলফিয়ায় জন্মগ্রহণ করেন। তিনি হ্যাভারফোর্ড কলেজ থেকে ১৯৬৩ সালে পদার্থবিজ্ঞানে বিএ ডিগ্রি অর্জন করেন এবং হার্ভার্ড বিশ্ববিদ্যালয় থেকে ১৯৬৮ সালে জ্যোতির্বিজ্ঞানে পিএইচডি ডিগ্রি অর্জন করেন।
দ্পাল-'ব্যোর-র্গ্যা-ম্ত্শো (গানদেন ত্রিপা)
দ্পাল-'ব্যোর-র্গ্যা-ম্ত্শো () (১৫২৬-১৫৯৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চবিংশ দ্গা'-ল্দান-খ্রি-পা বা প্রধান ছিলেন।
দ্পাল-'ব্যোর-র্গ্যা-ম্ত্শো ১৫২৬ খ্রিষ্টাব্দে তিব্বতের স্তোদ-লুং-রাম-পা () নামক স্থানে জন্মগ্রহণ করেন। তিনি স্ক্যোর-মো-লুং (), রা-স্তোদ (), র্গ্যুদ-স্তোদ () প্রভৃতি মহাবিদ্যালয় থেকে ধর্মশিক্ষা লাভ করেন। তাঁর উল্লেখযোগ্য শিক্ষক ছিলেন পঞ্চদশ দ্গা'-ল্দান-খ্রি-পা পান-ছেন-ব্সোদ-নাম্স-গ্রাগ্স-পা, একবিংশ দ্গা'-ল্দান-খ্রি-পা দ্গে-লেগ্স-দ্পাল-ব্জাং, অভিধর্মকোশ বিষয়ের শিক্ষক ল্হা-দ্বাং-দ্পাল-'ব্যোর () প্রভৃতি। একবিংশ দ্গা'-ল্দান-খ্রি-পা দ্গে-লেগ্স-দ্পাল-ব্জাং তাঁকে শিক্ষার্থী ও ভিক্ষুর শপথ দান করেন। পরবর্তীকালে তিনি রা-স্তোদ (), র্গ্যুদ-স্তোদ () ও দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। তিনি ১৫৮২ খ্রিষ্টাব্দে দ্গা'-ল্দান বৌদ্ধবিহারের পঞ্চবিংশ দ্গা'-ল্দান-খ্রি-পা হিসেবে মনোনীত হন এবং আট বছর ঐ পদে থাকেন। তিনি চতুর্থ দলাই লামার নাম রাখেন য়োন-তান-র্গ্যা-ম্ত্শো। দ্গা'-ল্দান-খ্রি-পা পদ থেকে অবসরের পর তিনি র্গ্যাল-খাং-র্ত্সে () নামক স্থানে বাস করেন ও মঙ্গোলিয়া যাত্রা করে ধর্মশিক্ষাদান করেন।
শিক্ষা মন্ত্রণালয়ের তালিকা
শিক্ষা মন্ত্রণালয়, শিক্ষার জন্যে রাজনৈতিকভাবে জড়িত জাতীয় বা উপজাতীয় সরকারি সংস্থা। এই ধরনের সংস্থা চিহ্নিত করতে বিভিন্ন নাম ব্যবহার করা হয়, যেমন, শিক্ষা মন্ত্রণালয়, শিক্ষা বিভাগ, গণশিক্ষা মন্ত্রণালয়, এবং এ ধরনের আরো অনেক। সাধারণত এই ধরনের সংস্থা, যেমন, বিদ্যালয় পাঠ্যক্রমের প্রমিতকরণ মান হিসেবে শিক্ষাগত উদ্বেগের ঠিকানা। সর্বপ্রথম মন্ত্রণালয় বলতে ১৭৭৩ সালে প্রতিষ্ঠিত পোলীয়-লিথুয়ানিয় কমনওয়েলথ জাতীয় শিক্ষা কমিশন বলে মনে করা হয় (পোলীয়: "Komisja Edukacji Narodowej", লিথুয়ানিয়: "Edukacinė komisija")। দেশ অনুযায়ী শিক্ষা মন্ত্রণালয় তালিকা নিম্নলিখিত:
ফিল জোন্স
ফিলিপ অ্যান্থনি "ফিল" জোন্স (জন্ম ২১ ফেব্রুয়ারি ১৯৯২) একজন ইংরেজ ফুটবলার যিনি ইংলিশ ক্লাব ম্যানচেস্টার ইউনাইটেড এবং ইংল্যান্ড জাতীয় দলে খেলে থাকেন। ম্যানচেস্টার ইউনাইটেডে খেলার পূর্বে, জোন্স আরেক ইংলিশ ক্লাব ব্ল্যাকবার্ন রোভার্সের যুব দল ও সিনিয়র দলের হয়ে খেলেছেন। তিনি মূলত একজন সেন্ট্রাল ডিফেন্ডার হলেও মাঝেমধ্যে সেন্ট্রাল ডিফেন্ডিং মিডফিল্ডার ও রাইট ব্যাক পজিশনে খেলতে সক্ষম।
জোন্স ইংল্যান্ডের বিভিন্ন বয়সভিত্তিক দলের হয়ে দেশের প্রতিনিধিত্ব করেছেন এবং বর্তমানে ইংল্যান্ড জাতীয় দলের একজন সদস্য। ২০০৯ সালে ইংল্যান্ড অনূর্ধ্ব-১৯ ও ২০১০ সালে ইংল্যান্ড অনূর্ধ্ব-২১ দলের হয়ে জোন্সের অভিষেক ঘটে। ৭ অক্টোবর ২০১১ সালে মন্টেনেগ্রোর বিরুদ্ধে ইংল্যান্ড জাতীয় দলের হয়ে জোন্সের অভিষেক ঘটে।
"১ এপ্রিল ২০১৪ পর্যন্ত সঠিক"
"১৫ নভেম্বর ২০১৩ পর্যন্ত সঠিক"
ইশকজাদে
ইশকজাদে (অপর নাম "বর্ন টু হেট...ডেস্টাইনড ও লভ"; ইংরেজি: "Born to Hate...Destined to Love") হল ২০১২ সালে মুক্তিপ্রাপ্ত একটি ভারতীয় রোম্যান্টিক চলচ্চিত্র। ছবিটি পরিচালনা করেন হাবিব ফয়সল। যশ রাজ ফিল্মসের অধীনে ছবিটি প্রযোজনা করেন আদিত্য চোপড়া। ছবির মুখ্য ভূমিকায় অভিনয় করেন অর্জুন কাপুর ও পরিনীতি চোপড়া। ছবিটি উভয়েরই প্রথম ছবি। ছবির প্রথম অফিসিয়াল ট্রেলার মুক্তি পায় ২০১২ সালের ১৫ মার্চ। ছবিটি মুক্তি পেয়েছিল ২০১২ সালের ১১ মে। ছবিটি সমালোচকদের প্রশংসা অর্জন করেন এবং সারা বিশ্বে বাণিজ্যিক সাফল্যও অর্জন করতে সক্ষম হয়।
ছবিটির নামকরণ করা হয়েছে হিন্দি ভাষায় প্রচলিত "জাদে" (ফারসি প্রভাবিত হিন্দি/উর্দু শব্দ, যার অর্থ "পুত্র") অণুসর্গযুক্ত অশ্লীল শব্দগুলির আদলে। নামের প্রথম অংশ "অশক" হল "ইশ্‌ক" (অর্থাৎ, প্রেম) শব্দের অশ্লীল উচ্চারণ। সেই অর্থে "ইশকজাদে" নামের আক্ষরিক অর্থ "প্রেমের সন্তান"।
য়োন-তান-র্গ্যা-ম্ত্শো (চতুর্থ দলাই লামা)
য়োন-তান-র্গ্যা-ম্ত্শো (), (১৫৮৯-১৬১৬) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের চতুর্থ দলাই লামা ছিলেন। তিনি তিব্বতের ইতিহাসে একমাত্র দলাই লামা যিনি ছিলেন জাতিতে মঙ্গোলীয়।
১৫৮৮ খ্রিষ্টাব্দে মঙ্গোলিয়ায় তৃতীয় দলাই লামা ব্সোদ-নাম্স-র্গ্যা-ম্ত্শো মৃত্যুবরণ করলে তাঁর পৃষ্ঠপোষক তুমেত মঙ্গোল নেতারা তাঁদের জাতি থেকে পরবর্তী দলাই লামা নির্বাচনে সচেষ্ট হন। ১৫৮৯ খ্রিষ্টাব্দে তুমেত মঙ্গোল নেতা আলতান খানের উত্তরাধিকারী সেংগে দুরুরেং খানের পুত্র সুম্বুর সেচেন চুগুকুরের পুত্র জন্মগ্রহণ করেন। দ্গা'-ল্দান বৌদ্ধবিহারের পঞ্চবিংশ দ্গা'-ল্দান-খ্রি-পা দ্পাল-'ব্যোর-র্গ্যা-ম্ত্শো তাঁর নামকরণ করেন য়োন-তান-র্গ্যা-ম্ত্শো। দ্রেপুং বৌদ্ধবিহার থেকে এক প্রতিনিধিদল মঙ্গোলিয়ার কোকেকিওটো নামক স্থানে যাত্রা করে পরবর্তী দলাই লামা হিসেবে তাঁকে চিহ্নিত করেন।
দশ বছর বয়স পর্যন্ত দলাই লামা কোকেকিওটো নগরে আলতান খান নির্মিত এরদেনিজু মন্দিরে প্রধান হিসেবে অধিষ্ঠিত থাকেন। ১৫৯৯ খ্রিষ্টাব্দে তিনি তাঁর পিতা, এক হাজার মঙ্গোল অশ্বারোহী ও তিব্বতী আধিকারিকদের সঙ্গে তিব্বতের উদ্দেশ্যে যাত্রা করেন এবং বিভিন্ন বৌদ্ধবিহার দর্শন করে ১৬০৩ খ্রিষ্টাব্দে লাসা পৌঁছন। লাসা শহরে দ্গা'-ল্দান বৌদ্ধবিহারের সপ্তবিংশ দ্গা'-ল্দান-খ্রি-পা সাংস-র্গ্যাস-রিন-ছেন তাঁকে চতুর্থ দলাই লামা হিসেবে অভিষিক্ত করেন। তিনি দ্রেপুং বৌদ্ধবিহারে শিক্ষাগ্রহণ শুরু করেন এবং সেখানে চতুর্থ পাঞ্চেন লামা ব্লো-ব্জাং-ছোস-ক্যি-র্গ্যাল-ম্ত্শান তাঁকে দীক্ষা দেন। পরবর্তীকালে তিনি দ্রেপুং ও সেরা বৌদ্ধবিহারের প্রধান লামা হিসেবে মনোনীত হন।
চতুর্থ দলাই লামা তিব্বত পৌঁছনোর কিছু সময় পর থেকে দ্গে-লুগ্স বৌদ্ধধর্মসম্প্রদায়ের সঙ্গে কার্মা-ব্কা'-ব্র্গ্যুদ ধর্মসম্প্রদায়ের বিরোধ শুরু হয়। কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক হিসেবে গ্ত্সাং-পা রাজবংশের চতুর্থ রাজা ব্স্তান-স্রুং-দ্বাং-পো ও পঞ্চম রাজা ফুন-ত্শোগ্স-র্নাম-র্গ্যাল বারেবারে লাসা আক্রমণ করেন এবং ১৬১৪ খ্রিষ্টাব্দে য়োন-তান-র্গ্যা-ম্ত্শো দ্রেপুং বৌদ্ধবিহার থেকে পালিয়ে যেতে বাধ্য হন। ১৬১৬ খ্রিষ্টাব্দের শেষে চতুর্থ দলাই লামার অস্বাভাবিক মৃত্যু ঘটে। মাত্র ২৭ বছর বয়সে।
কিশোর পারেখ
কিশোর পারেখ (১৯৩০-১৯৮২) একজন ভারতীয় চিত্রগ্রাহক ছিলেন। তিনি ১৯৭১ সালে বাংলাদেশের মুক্তিযুদ্ধের চিত্রধারণের জন্য বিখ্যাত। মুক্তিযুদ্ধে যেসব বিদেশি সাংবাদিক ছবি তুলেছেন এদের মধ্যে তিনি ছিলেন ব্যতিক্রম কারণ তিনি কোন অ্যাসাইনমেন্ট ছাড়াই স্বেচ্ছায় বাংলাদেশে এসে মুক্তিযুদ্ধের ছবি তুলেছিলেন। মাত্র ৮ দিনে তাঁর তোলা ৬৭টি ছবি মুক্তিযুদ্ধের এক অসামান্য দলিল হয়ে আছে।
কিশোর পারেখের জন্ম ১৯৩০ সালে, ভারতে । ১৯৫৬ সালে ২৬ বছরের কিশোর যুক্তরাষ্ট্রের সাউদার্ন ক্যালিফোর্নিয়া বিশ্ববিদ্যালয় থেকে চলচ্চিত্র, তথ্যচিত্র ও স্থিরচিত্রের ওপর ডিগ্রী নেন।লাইফ ম্যাগাজিন এবং ইন্টারন্যাশনাল প্রেস ফটোগ্রাফার্স অ্যাসোসিয়েশন আয়োজিত ইন্টারন্যাশনাল ফটোগ্রাফি কনটেস্টে সাতটি বিভাগের মধ্যে ছয়টি পুরষ্কার জিতে আন্তর্জাতিকভাবে পরিচিতি লাভ করেন।
১৯৬১ সালে মাতৃভূমিতে ফিরে এসে তিনি চেষ্টা করেন তাঁর মেধা বম্বের চলচ্চিত্র জগতে কাজে লাগাতে। কিন্তু তিনি বম্বের ফিল্ম ইন্ডাস্ট্রিতে কোন চাকরি খুঁজে পেতে ব্যর্থ হন। এসময় ভারতের প্রভাবশালী বিড়লা পরিবার কিশোরের মেধা দেখে তাঁকে কাজের সুযোগ করে দেখেন। কিশোর যোগ দেন তাদের পত্রিকা দি হিন্দুস্তান টাইমসের চিফ ফটোগ্রাফার হিসেবে। এর পর ছয় বছর কিশোর কাজ করেন ফটো জার্নালিস্ট হিসেবে। বিহারের দুর্ভিক্ষ কভার করতে গিয়ে তিনি তাঁর মেধার পূর্নাঙ্গ প্রতিফলন ঘটান। ১৯৬৭ সালের পর কিশোর পারেখ ফটো জার্নালিজম ছেড়ে দিয়ে সিঙ্গাপুর ও হংকং গিয়ে দি এশিয়া ম্যাগাজিনে যোগ দেন। এরপর তিনি দি প্যাসিফিক ম্যাগাজিন লিমিটেডে ছবি সম্পাদক হিসেবে কাজ করেন।
বাংলাদেশের মুক্তিযুদ্ধের সময়ে কিশোর যখন ভ্রমণ এবং ফ্যাশন ফটোগ্রাফিতে ব্যস্ত, তখন হঠাৎ পূর্ব পাকিস্তানে চলে আসার সিদ্ধান্ত নেন। দ্রুত ৪০ রোল ফিল্ম যোগাড় করে তিনি ভারতে চলে আসেন। ৮ই ডিসেম্বর থেকে ১৬ই ডিসেম্বর তারিখ পর্যন্ত কিশোর ছিলেন পূর্ব পাকিস্তানে। এই সময় তিনি বাংলাদেশের মুক্তিযুদ্ধের ৬৭টি ছবি তোলেন। এই ছবিগুলিকে অলম্বন করে পরে তিনি নামে একটি ফটোগ্রাফি বই প্রকাশ করেন। ভারত সরকার তাঁর ছবি দেখে ২০ হাজার কপির অর্ডার দেন।
তার স্ত্রী "সরোজ পারেখ" তার স্মৃতিতে উল্লেখ করেছেন:
" ১৯৬৭ সালে হিন্দুস্তান টাইমসের চাকরি পরিত্যাগ করার পর স্বপরিবারে হংকং চলে আসেন এবং মুক্তিযুদ্ধকালীন সময়ে তারা হংকং এ অবস্থান করছিলেন। তিনি সমুদ্র সৈকতে ছবি আকতে পছন্দ করতেন। উপমহাদেশ যখন অগ্নিবলয়ে এবং যুদ্ধ কবলিত, এমতবস্থায় বিবেকের তাড়নায় সিদ্ধান্ত নিলেন ভারত হয়ে বাংলাদেশে যেয়ে পুরো যুদ্ধটাকে ছবির মাধ্যমে কভার করা। ঢাকায় অবস্থানকালীন সময় তার পক্ষে একজন সিভিলিয়ান হয়ে সরাসরি যুদ্ধ ক্ষেত্রের ছবি তোলা খুব কঠিন ব্যাপার ছিল। তাই তিনি পাকিস্তান আর্মির পোশাক যোগার করে ঐতিহাসিক কাজগুলো সাহসিকতার সাথে সম্পন্ন করেছিলেন। এর জন্য তিনি ভারতীয় সেনাবাহিনীর হাতে ধরাও পড়েন। পড়ে অবশ্য বোঝাতে সক্ষম হন, তিনি ভারতীয় নাগরিক এবং ফটো সাংবাদিক। কোনো চাকুরিগত বাধ্যবাধকতা নয়, আর্থিক কোনো লাভ নয়, স্রেফ একটি যুদ্ধকে ইতিহাসের অংশ করে রাখার জন্যেই চলে আসেন যুদ্ধ আক্রান্ত এ দেশে।"
মুক্তিযুদ্ধের পর কিশোর ফিরে যান কমার্শিয়াল ফটোগ্রফির পেশায়। ১৯৮২ সালে মাত্র ৫২ বছর বয়সে হিমালয় পবর্তে ছবি তোলার সময় হৃদযন্ত্রের ক্রিয়া বন্ধ হয়ে এই শিল্পী মৃত্যুবরণ করেন।
যশ রাজ ফিল্মস
যশ রাজ ফিল্মস হল ভারতের একটি প্রমোদ কোম্পানি, যা প্রতিষ্ঠিত করেছিলেন যশ চোপড়া। যিনি হলেন একজন ভারতীয় সিনেমার পরিচালক এবং প্রযোজক। তাঁর পুত্র আদিত্য চোপড়াও প্রযোজক হয়েছেন এই যশ রাজ ফিল্মসের অধীনে। তিনিও বিভিন্ন ধরণের সিনেমা প্রযোজনা করেছেন।
রিচার্ড অ্যাক্সেল
রিচার্ড অ্যাক্সেল একজন আণবিক জীববিজ্ঞানী যিনি অলফ্যাক্টরী সিস্টেম এর উপর তার কাজের জন্য ২০০৪ সালে চিকিৎসাবিজ্ঞানে নোবেল পুরস্কার লাভ করেন।
অ্যাক্সেল ১৯৪৬ সালের ২ জুলাই নিউ ইয়র্ক সিটিতে জন্মগ্রহণ করেন। তিনি ১৯৬৭ সালে কলাম্বিয়া ইউনিভার্সিটি থেকে এবি এবং ১৯৭০ সালে জনস হপকিন্স বিশ্ববিদ্যালয় থেকে এমডি ডিগ্রি অর্জন করেন। তিনি ঐ বছর কলাম্বিয়া ইউনিভার্সিটি তে ফিরে আসেন এবং ১৯৭৮ সালে পূর্ণ অধ্যাপক হন।
আদিত্য চোপড়া
আদিত্য চোপড়া হল তিনবারের জাতীয় পুরস্কার বিজয়ী পরিচালক হিসেবে, চিত্রনাট্যকার, পরিবেশক এবং প্রযোজক হিসেবে। পরিচালক হিসেবে তাঁর কাজের মধ্যে উল্লেখযোগ্যগুলো হল দিলওয়ালে দুলহানিয়া লে যায়েঙ্গে (১৯৯৫), মোহাব্বতে (২০০০), রব নে বানা দি জোড়ি (২০০৮)
এছাড়াও তিনি ৪৫ বছরের পুরনো যশ রাজ ফিল্মসের বর্তমান সভাপতি। আদিত্য চোপড়া লিখেছেন এবং প্রযোজনা করেছেন একাধিক নাম করা হিট সিনেমা। যাদের মধ্যে উল্লেখযোগ্য গুলো হল বীর-জারা (২০০৪), হম তুম (২০০৪), বান্টি অউর বাবলি (২০০৫), ফানা (২০০৬), বচনা অ্যায় হাসিনো (২০০৮), নিউ ইয়র্ক (২০০৯), ব্যান্ড বাজা বারাত (২০১০), ইশাকজাদে (২০১২), এক থা টাইগার (২০১২), জব তক হ্যায় জান (২০১২), শুদ্ধ দেশী রোমান্স (২০১৩), ধুম ট্রিলজি (২০০৪, ২০০৬ এবং ২০১৩) এবং গুণ্ডে (২০১৪)।
ফারহান আখতার
ফারহান আখতার (জন্ম ৯ ই জানুয়ারি ১৯৭৪) হলেন একজন ভারতীয় অভিনেতা, পরিচালক, প্রযোজক, প্লেব্যাক গায়ক, চিত্রনাট্যকার, টেলিভিশনের হোস্ট এবং গীতিকার। তিনি জন্মেছিলেন মুম্বাইতে চিত্রনাট্যকার জাভেদ আখতার এবং হানি ইরানির কাছে।তি‌নি বেশ ভালভা‌বে অনুষ্ঠান হোস্ট করতে পারেন। তি‌নি একজন মেধাবী অভিনেতা ৷
২০১১-১২ উয়েফা চ্যাম্পিয়ন্স লীগের নকআউট পর্যায়
২০১১-১২ উয়েফা চ্যাম্পিয়ন্স লীগের নকআউট পর্যায় শুরু হয়েছিল ২০১২ সালের ১৪ই ফেব্রুয়ারি এবং এটা শেষ হয়েছিল ২০১২ সালের ১৯শে মে তারিখে, ফাইনালের মাধ্যমে জার্মানির মিউনিখে অ্যালিয়ানজ এরিনা মাঠে।
সমস্ত উয়েফা সদর দপ্তর, নায়ন, সুইজারল্যান্ডে অনুষ্ঠিত স্বপক্ষে।
অ্যাশলে ইয়াং
অ্যাশলে সিমন ইয়াং (জন্ম ৯ জুলাই ১৯৮৫) একজন ইংরেজ ফুটবলার ইংলিশ ক্লাব ম্যানচেস্টার ইউনাইটেড এবং ইংল্যান্ড জাতীয় দলে উইঙ্গার হিসেবে খেলেন। হার্টফোর্ডশায়ারে জন্মানো ও বেড়ে ওঠা ইয়াং এর বাবা ছিলেন জ্যামাইকা থেকে। ইয়াং ২০০৩ সালে ম্যানেজার রে লিউইঙ্গটনের অধীনে ওয়াটফোর্ড এফসিতে তার ক্যারিয়ার শুরু করেন। ২০০৪-০৫ মৌসুম নাগাদ তিনি দলে নিয়মিত মুখ হয়ে ওঠেন এবং দলকে প্রিমিয়ার লীগে উন্নীত করতে গুরুত্বপূর্ণ ভূমিকা রাখেন। ইয়াং প্রিমিয়ার লীগে তার ভালো খেলার ধারা অব্যাহত রাখেন এবং ২০০৭ সালের জানুয়ারি মাসে £৯.৬৫ মিলিয়ন ট্রান্সফার ফির বিনিময়ে অ্যাস্টন ভিলায় চলে আসেন। শীঘ্রই ইয়াং দলে তার জায়গা মজবুত করেন এবং অ্যাস্টন ভিলার হয়ে ১৯০ খেলায় ৩৮ গোল করেন। ২৩ জুন ২০১১ সালে ইয়াং অপ্রকাশিত পরিমাণ অর্থের বিনিময়ে ম্যানচেস্টার ইউনাইটেডে চলে আসেন।
"২৫ ফেব্রুয়ারি ২০১৪ পর্যন্ত সঠিক"
"১০ সেপ্টেম্বর ২০১৩ পর্যন্ত সঠিক"
শেন বন্ড
শেন এডওয়ার্ড বন্ড (; জন্ম: ৭ জুন, ১৯৭৫) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডের সাবেক ক্রিকেটার। টেস্ট, একদিনের আন্তর্জাতিক ও টুয়েন্টি২০ আন্তর্জাতিকে নিউজিল্যান্ড ক্রিকেট দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলিং করতেন। বিখ্যাত ফাস্ট বোলার স্যার রিচার্ড হ্যাডলি’র পর তাকে নিউজিল্যান্ডের সেরা ফাস্ট বোলাররূপে বিবেচনা করা হয়। ঘরোয়া ক্রিকেটে ক্যান্টারবারি দলের হয়ে খেলেছেন। ইংল্যান্ডের কাউন্টি ক্রিকেটে ওয়ারউইকশায়ারের দলে খেলেন। এছাড়াও, নিউজিল্যান্ড ক্রিকেট দলে বোলিং কোচের দায়িত্ব পালন করেছেন শেন বন্ড।
২০০৩ সালের ক্রিকেট বিশ্বকাপে ভারত ক্রিকেট দলের বিপক্ষে তিনি ১৫৬.৪ কি.মি/ঘ গতিতে বোলিং করে দ্রুততম বোলিংয়ের রেকর্ড গড়েন। বন্ডের খেলোয়াড়ী জীবনে আঘাতপ্রাপ্তি সাধারণ ঘটনা ছিল। ২০০৪ সালে পুণরায় আঘাত থেকে রক্ষার্থে অস্ত্রোপচার করেন। কিন্তু এটি আংশিকভাবে সফলকাম হয়। সাম্প্রতিক বছরগুলোয় পিঠের সমস্যা, হাঁটুর আঘাত, তলপেটের যন্ত্রণায় ভুগেছেন। এধরনের সমস্যার সাথে পুরোপুরি পেশাদার ক্রিকেট জীবনে দেরীতে প্রবেশের ফলে আন্তর্জাতিক ও ঘরোয়া - উভয় ক্ষেত্রেই তার অংশগ্রহণ সীমিত ছিল। ২০০১-০২ মৌসুমে টেস্ট ক্রিকেটে অভিষিক্ত হন। কিন্তু নিউজিল্যান্ড দলের পক্ষে মাত্র ১৮টি টেস্টে অংশগ্রহণ করতে পেরেছেন। টেস্ট ক্রিকেটের ইতিহাসে জর্জ লোহম্যানের পর তিনি সর্বকালের সেরা স্ট্রাইক রেট বোলিংয়ে দ্বিতীয় স্থানে অবস্থান করছেন। অবশেষে মাত্র ৩৪ বছর বয়সে ডিসেম্বর, ২০০৯ সালে টেস্ট ক্রিকেট থেকে অবসর গ্রহণ করতে বাধ্য হন শেন বন্ড। ক্রিকইনফোর ব্রাইডন কভারডেল তাকে নিউজিল্যান্ডের সেরা ফাস্ট বোলাররূপে আখ্যায়িত করেন।
মার্চ, ২০০৮ সালে ইন্ডিয়ান ক্রিকেট লীগে দিল্লি জায়েন্টস দলে অংশগ্রহণের প্রেক্ষাপটে তাকে আন্তর্জাতিক ক্রিকেট থেকে ১৮ মাসের নিষেধাজ্ঞা প্রদান করা হয়। জানুয়ারি, ২০০৮ সালে নিউজিল্যান্ড ক্রিকেট বোর্ড তার সাথে চুক্তি স্থগিত করে। জুন, ২০০৯ সালে বিদ্রোহী প্রতিযোগিতা থেকে নিজ নাম প্রত্যাহার করায় তাকে পুণরায় জাতীয় দলে অংশগ্রহণের সুযোগ দেয়া হয়। জানুয়ারি, ২০১০ সালে আইপিএলের ৩য় মৌসুমে কলকাতা নাইট রাইডার্স দলের সাথে চুক্তিতে উপনীত হন। ১৩ মে, ২০১০ তারিখে সকল স্তরের ক্রিকেট থেকে অবসর গ্রহণ করায় তিনি আইপিএলের চতুর্থ আসরে অংশগ্রহণ করেননি।
ডিসেম্বর, ২০০৯ সালে দীর্ঘদিন যাবৎ আঘাতপ্রাপ্তির কারণে টেস্ট ক্রিকেট থেকে অবসর গ্রহণের কথা ঘোষণা করেন। তবে তিনি সীমিত ওভারে অংশগ্রহণের কথা জানান। ১৮ টেস্টে ২২.০৯ রান গড়ে ও ৩৮.৭ স্ট্রাইক রেটে তিনি ৮৭ উইকেট লাভ করেন। ১৪ মে, ২০১০ তারিখ টুয়েন্টি২০ আন্তর্জাতিক ক্রিকেট থেকে আকস্মিকভাবে অবসরের ঘোষণা দেন। এর প্রধান কারণ ছিল ২০১০ সালের আইসিসি বিশ্ব টুয়েন্টি২০ প্রতিযোগিতার সেমি-ফাইনালে নিউজিল্যান্ড দল উন্নীত হতে পারেনি।
২০১০ সালে ঘরোয়া ক্রিকেটের এইচআরভি ও চ্যাম্পিয়ন্স লীগে সেন্ট্রাল স্ট্যাগস দলের সহকারী কোচের দায়িত্ব পালন করেন। অক্টোবর, ২০১২ সাল থেকে তাকে নিউজিল্যান্ড জাতীয় ক্রিকেট দলের বোলিং কোচের দায়িত্ব দেয়া হয়। কিন্তু, ২০১৫ সালের ক্রিকেট বিশ্বকাপের ফাইনালে নিউজিল্যান্ড দল খেললেও এ পদ থেকে ইস্তফা দেন তিনি। এ তিন বছরে ট্রেন্ট বোল্ট ও টিম সাউদি’র ন্যায় বোলার তৈরির ক্ষেত্রে তার অবদান প্রশংসনীয়। ২০১৫ সালে মুম্বাই ইন্ডিয়ান্সের বোলিং কোচ হিসেবে যোগ দিয়েছেন তিনি।
ড্যানিয়েল ভেট্টোরিসহ তাকে সর্বকালের সেরা নিউজিল্যান্ড ক্রিকেট একাদশে অন্তর্ভুক্ত করা হয়।
২০১১-১২ উয়েফা চ্যাম্পিয়ন্স লীগ গ্রুপ পর্যায়
এই নিবন্ধটি ২০১১-১২ এর উয়েফা চ্যাম্পিয়ন্স লীগ গ্রুপ পর্যায়ের সম্পূর্ণ বর্ণনা দেয়।
খেতাব জয়ী।
 কোয়ালিফায়েড
 কোয়ালিফায়েড